Timočani donirali oko 340 jedinica krvi u proteklih pet dana | Za media\nU okviru Letnje kampanje Instituta za transfuziju krvi Srbije, ove nedelje u gradovima i opštinama Timočke krajine, prikupljena je ukupno 341 jedinica krvi. Najviše uspešnih davalaca bilo je u ponedeljak u Zaječaru - 113, sledi Bor sa 74 jedinice, Boljevac 75, u Negotinu je prikupljeno 33, a danas u Knjaževcu 46 jedinica krvi.\nPredstavnici Instituta ističu da je to u proseku 68 po danu, što je bolje nego prošlog leta, čime su veoma zadovoljni i zahvaljuju svima koji su u ovim mestima dali krv i onima koji su pomogli da se akcija realizuje, a to su pre svih volonteri Crvenog krsta.\nLetnja kampanja Istituta za transfuziju i Crvenog krsta organizuje se ove godine po 12. put. Počela je 1. juna u Kovinu, današnjom posetom Knjaževcu završena je treća nedelja akcije, a planirano je da kampanja zvanično bude završena 3. septembra u Požarevcu. Tokom 14 nedelja realizovaće se 80 akcija u 57 gradova.


Faktor | Peterica na zadržavanju: Ko su uhapšeni u akciji "Mak"\n17.07.2019. / 12:47\nDvojica od pet osumnjičenih hapšeni u akcijama SIPA-e kodnih naziva "Lift" i "Beneluks"\nTužilaštvu Kantona Sarajevo predata su peterica od sedam osumnjičenih uhapšenih u akciji "Mak" zbog neovlaštene proizvodnje i prometa opojnim drogama.\nNjih će danas ispitati postupajuća tužiteljica nakon čega će donijeti odluku da li će i za koga od uhapšenih sudu predložiti određivanje pritvora.\nFaktor nezvanično saznaje da su Tužilaštvu predati Armin Mirvić (31), Muhamed Mehmeti (41), Edin Džinić (53), Enver Džanko (46) i Safet Kurtović (52).\nSvi oni se sumnjiče za nedozvoljenu proizvodnju i promet opojnih droga, a uhapšeni su jučer nakon višemjesečne istrage koju su pod nadzorom Tužilaštva KS provodili pripadnici FUP-a.\nU pretresima na devet lokacija nađeni su heroin, spid, marihuana, te dugi predmeti koji će biti korišteni kao dokazi protiv njih. Iz Federalne uprave policije jučer nisu precizirali o kojoj količini zaplijenjenih narkotika je riječ.\nUhapšeni su uglavnom povratnici u vršenju krivičnih djela i poznati su organima gonjenja.\nMehmeti je hapšen u akciji "Lift" koju je po nalogu Tužilaštva BiH provodila SIPA, a teretio se da je bio član grupe koja je nabavljala vatreno oružje i municiju, koje su krijumčarili iz BiH u Srbiju, kao i na područje Njemčake, te prodajom ostvarili značajnu imovinsku korist.\nTužilaštvo BiH, međutim, navode optužnice nije uspjelo dokazati, te je svih sedam tada optuženih osoba oslobođeno krivnje. Apelaciono vijeće Suda BiH obrazložilo je da su naredbe za provođenje posebnih istražnih radnji, koje je kao dokaz izvelo Tužilaštvo BiH, bile nezakonite i nisu potkrijepljene iskazima svjedoka niti drugim materijalnim dokazima.\nEnver Džanko hapšen je, zajedno sa Amarom Šljivom, Adisom Ramićem i Osmanom Abdel Selamom, u akciji kodnog naziva "Benelux" zbog pokušaja krijumčaerenja eksplozivne naprave u Švedsku. Tužilaštvo BiH je, međutim, u odnosu na njega obustavio istragu jer nije potvrđena osnovana sumnja da je počinio to krivično djelo, dok su ostala trojica osuđena.\nakcija MakFUPdileriTužilaštvo KS\nMarokancu sedam godina zatvora: Nožem povrijedio ženu u Sarajevu, napao i mladića koji ju je branio\nNa Grbavici opljačkana poslovnica Raiffeisen banke


Nemački osnovci neće na zanat › Made-in-Germany.rs\nNemačka se poslednjih godina suočava sa ozbiljnim problemom manjaka zanatskih učenika i pomoćne radne snage, s obzirom da svake godine sve manje omladine upisuje trogodišnje zanatske škole.\nKako pokazuju podaci nedavnih istraživanja, širom Nemačke ima skoro 120.000 upražnjenih mesta za šegrte ili 14.500 upražnjenih mesta više nego u 2013. godini, kada je bio zabeležen najveći rast potražnje za pomoćnom radnom snagom u skorije vreme. Ovakvo stanje delimično je izazvano jakom ekonomijom Nemačke i niskom stopom prirodnog priraštaja, što za rezultat ima porast potražnje za pomoćnom radnom snagom, ali i smanjenje ponude radne snage. Zbog svega toga u Nemačkoj je nedavno pokrenuta i reklamna kampanja u kojoj su zanatlije predstavljene kao atraktivni superheroji, sve ne bi li se mladi odlučili za upis u zanatske škole umesto za univerzitete, prenosi agencija „Beta“.\nNezaposlenost među mladima u Nemačkoj izuzetno je mala i iznosi svega oko četiri posto, u odnosu na 20,8 posto kolika je u Španiji, ili je poredeći sa EU prosekom od 9,8 posto. Snažno tržište Nemačke takođe utiče i da se srednjoškolci odlučuju za nastavak obrazovanja u želji da kasnije imaju veće plate. Tako je u 2012. godini broj studenata u Nemačkoj porastao na 2,2 miliona, što je dvostruko više nego pre 30 godina. Broj učenika u zanatskim školama, te godine je opao na 1,4 miliona, u odnosu na daleku 1980. godinu kada ih je bilo 1,7 miliona. Problem nedostatka radnika sada je veoma izražen u fizički zahtevnim zanimanjima i profesijama koje se smatraju manje uglednim, poput fabričkih radnika, vodoinstalatera, mesara ili kuvara, koji međutim, tokom prve godine zanatskog rada zarađuju mesečnu platu od oko 480 eura.\nNemačka zanatska konfederacija (ZDH), lobi grupa koja zastupa oko milion malih i srednjih preduzetnika, smatra da ideja o „uvozu“ pomoćne radne snage iz drugih evropskih zemalja nije dobra, jer nepoznavanje jezika predstavlja prepreku pri sticanju zanatske veštine. ZDH kritikuje i politiku poslodavaca da povećavaju zarade zanatlijama kako bi privukli učenike, jer smatra tu odluku dugoročno lošom za kompanije. Generalni sekretar ZDH Holger Švaneke, kaže da je mešavina majstora i akademaca ono što čini nemačku ekonomiju jakom, i ocenjuje da su Nemačkoj potrebna oba ova profila zaposlenih.\nOd MiG na 25/09/2014 / Tržište rada, Zanatstvo / Ostavite komentar


Žandarmi osuđeni zbog prebijanja Andreja Vučića i Predraga Malog - 08.12.2017, Sputnik Srbija\nŽandarmi osuđeni zbog prebijanja Andreja Vučića i Predraga Malog\nŠestorica žandarma osuđeno je na šest meseci uslovne kazne zatvora zbog prebijanja Andreja Vučića i Predraga Malog. Žandarm Dragan Savić osuđen je na osam... 08.12.2017, Sputnik Srbija\nŽandari su postupili profesionalno ali je jasno zašto su morali biti kažnjeni. Sigurno će imati pravo na odštetu kad Srbija dobije bar malo pristojniju vlast.\n09:39 08.12.2017 (Osveženo: 15:03 29.07.2021)\n© Tanjug / TANJA VALIC/ ARHIVA/Brat premijer Aleksandra Vučića Andrej Vučić\n© Tanjug / TANJA VALIC/ ARHIVA/\nŠestorica žandarma osuđeno je na šest meseci uslovne kazne zatvora zbog prebijanja Andreja Vučića i Predraga Malog. Žandarm Dragan Savić osuđen je na osam meseci zatvora jer je osuđen i za napad na vojna lica u obavljanju službene dužnosti, dok je Rade Matić oslobođen optužbi.\nViši sud u Beogradu prvostepeno je danas osudio na uslovne kazne zatvora od po šest i osam meseci sedmoricu žandarma zbog napada na braću tadašnjeg premijera Srbije i gradonačelnika Beograda, Andreja Vučića i Predraga Malog, kao i još dvojicu pripadnika vojne policije tokom Parade ponosa 2014.\nKomandant žandarmerijskog voda Rade Matić, koji je bio optužen da nije preduzeo mere da spreči ovaj napad, oslobođen je optužbi.\nŽandarmi Predrag Mitrović, Slavko Stojanović, Dalibor Đorđević, Zlatko Gigić, Boban Lekić i Mitar Milosavljević osuđeni su na uslovne kazne od po šest meseci zatvora s rokom provere od dve godine zbog krivičnog dela zlostavljanje i mučenje.\nDragan Savić dobio je uslovnu kaznu zatvora od 8 meseci s rokom provere od tri godine zbog krivičnih dela zlostavljanje i mučenje i napad na vojno lice.\nKazne se neće izvršiti ukoliko u roku određenom za proveru ne izvrše novo krivično delo.\nŽandarmi su osuđeni zbog prebijanja pripadnika „Kobri“ Saše Jovanovića i Saše Stankovića koji su bili na službenom zadatku, kao i Andreja Vučića i Predraga Malog.\nIncident se dogodio 28. septembra 2014. godine na uglu ulica Svetozara Markovića i Birčaninove, neposredno pred održavanje Parade ponosa u Beogradu, kada je, iz bezbednosnih razloga, u centru grada bilo pojačano prisustvo policije.\n8 Decembar 2017, 14:55


Simatović i Stanišić ponovo se izjasnili da nisu krivi – NovostiDana.rs\nSimatović i Stanišić ponovo se izjasnili da nisu krivi\nHAG – Bivši rukovodioci Službe državne bezbednosti Srbije Jovica Stanišić i Franko Simatović izjasnili su se i danas da „nisu krivi“ za ratne zločine za koje ih tereti Haški tribunal.\nTo je bilo prvo pojavljivanje Stanišića i Simatovića pred Haškim sudom u ponovljenom procesu.\nStanišić i Simatović nisu želeli da im se pročita optužnica na šta su imali pravo, preneo je RTS.\nApelaciono veće Tribunala je u utorak odlučilo da Stanišiću i Simatoviću bude ponovljeno suđenje u Haškom tribunalu po svim tačkama optužnice, čime je poništena prvostepena oslobađajuća presuda.\nStanišić i Simatović prvi put se pojavili pred Mehanizmom\nBivši rukovodioci Službe državne bezbednosti Srbije Jovica Stanišić i Franko Simatović prvi put su se danas pojavili pred haškim ogrankom Mehanizma za međunarodne krivične sudove i obojica su se izjasnila da nisu krivi.\nTo je prvi ponovni pretres koji se održava pred Mehanizmom otkako je osnovan, saopštio je Haški tribunal.\nMehanizam je uspostavio Savet bezbednosti UN sa zadatkom da vrši suštinske funkcije Međunarodnog krivičnog tribunala za Ruandu i Međunarodnog krivičnog tribunala za bivšu Jugoslaviju, podseća se u saopštenju.\nPrema Članu 1(4) Prelaznih aranžmana koje je usvojio Savet bezbednosti, „ukoliko je naložena ponovna rasprava u vreme ili nakon što odgovarajući ogranak Mehanizma počne sa radom, Mehanizam će imati nadležnost nad takvom osobom u skladu sa Članom 1 Statuta“.\nRaspravno veće Mehanizma u ovom slučaju čine predsedavajući sudija Barton Hol sa Bahama, sudija Seon Ki Park iz Južne Koreje i sudija Solomi Balungi Bosa iz Ugande.\nRaspravno veće će u dogledno vreme naložiti početak pretresa, zaključuje se u saopštenju.\nAP Photo/Martijn Beekman, Pool, File


Važno saopštenje Štaba za vanredne situacije Grada Novog Pazara - Sandžak Danas\nHome Društvo Važno saopštenje Štaba za vanredne situacije Grada Novog Pazara\nPorodicama čiji je član domaćinatsva preminuo od posledica pandemije, odlukom Gradskog štaba za vanredne situacije biće refundirani troškovi nastali prema JP “Gradska čistoća”, pre 4.jula tekuće godine. Troškovi se refundiraju u iznosu do 30 000 dinara, uz obavezu člana domaćinstva koje je troškove snosilo, da nadležnima dostavi potrebnu dokumentaciju. Zahtev se može podnositi u Uslužnom centru (šalter broj 2) od 26. oktobra do 13. novembra 2020. radnim danima od 7:30h do 15:00h.\nGradski štab za vanredne situacije apelovao je na vjerske zajednice da u svojim objektima sprovode pojačane mere zaštite u cilju prevencije i suzbijanja zarazne bolesti COVID-19. Mnogo toga zavisi i od ponašanja svakog pojedinca pa je izuzetno važno da u cilju obezbjeđivanja lične i zdravstvene bezbjednosti drugih građani u zatvorenom prostoru nose maske i pridržavaju se propisine distance.\nŠtab za vanredne situacije i Grad Novi Pazar će, u saradnji sa svim državnim institucijama, sve svoje kapacitete u narednom periodu usmjeriti prema kontroli mjera i preporuka Ministarstva zdravlja i republičkog Kriznog štaba, a koje se odnose na sprečavanje i suzbijanje širenja virusa Covid19.\nPrevious PostSnimak bahaćenja iz Novog Pazara razbesneo građane (VIDEO) Next PostKo krade poklopce od šahti u Novom Pazaru?\nOne thought on “Važno saopštenje Štaba za vanredne situacije Grada Novog Pazara”


Obrisi Strategije Kulture | The Cultural Policy & Management Platform\nAktuelno | 01.07.2013. 21:05\nNacionalna strategija razvoja kulture u Srbiji, najavljivana više puta od usvajanja krovnog zakona pre četiri godine, počinje da dobija obrise, a prema najavi iz Ministarstva kulture i informisanja, vrednosni okvir prioriteta biće “očuvanje srpskog kulturnog prostora, širenje kulturnih potreba, razvoj nacionalnog identiteta i podizanje nivoa odgovornosti i efikasnosti institucija kulture”.\nSavetovanju “Razvojne perspektive kulture u Srbiji”, koje je Ministarstvo kulture organizovalo u Klubu poslanika na Dedinju, prisustvovali su predstavnici pozvanih ustanova kulture, kao i pojedini istraživači i stručnjaci, a većina izlagača zauzela se za intersektorski pristup u izradi strategije razvoja kulture, pre svega u saradnji s Ministarstvom prosvete, nauke i tehnološkog razvoja. Istaknuta je i potreba većeg prisustva kulture i obrazovnih sadržaja u medijima, ali su pojedini učesnici primetili i da je većina novinara bila samo na početku tog skupa, koji je trajao inače pet sati.\nAkutni problem kulture u Srbiji - nedostatak finansijskih sredstava, mogao bi da bude rešen, po svemu sudeći, tek po oporavku domaće ekonomije od krize.\n“I pored nedovoljno sredstava, borićemo se da se izdvoji dovoljno novca za kulturu kada zemlja krene napred… A da bismo bili spremni za taj momenat, potrebno je da se uradi strategija razvoja kulture za narednih deset godina”, rekao je ministar Bratislav Petković, dodajući i da “u istoriji nije poznat nijedan ekonomski progres bez kulturne renesanse”.\nPartokratije, prema obećanju Petkovića, više neće biti.\n“Ovo Ministarstvo je stavilo tačku na partokratiju, kada je kultura u pitanju”, rekao je on, navodeći i da ne želi da se vraća u prošlost i traži odgovorne za tešku situaciju.\nPetković je rekao i da Srbija “korača ka Evropskoj uniji i kao ozbiljna zemlja mora izdvojiti kulturu kao jedan od prioriteta”.\nMinistarstvo se, prema rečima Petkovića, zalaže za negovanje istorijskih i tradicionalnih vrednosti, ali i za savremeno stvaralaštvo i jačanje modernih koncepata, kao i za decentralizaciju kulture, koja je “ogledalo društva” i trebalo bi da bude dostupna svakom pojedincu.\nDržavni sekretar Ministarstva kulture Zoran Avramović dao je nešto konkretnije obrise mogućeg razvoja kulture u narednoj deceniji, pominjući probleme koje treba rešiti, ulogu tržišta u razvoju kulture, dileme o perspektivama, prioritete i njihov vrednosni okvir.\nAvramović je u uvodnom izlaganju opisao stanje kulture u Srbiji kao tranziciono, ocenjujući ujedno da su problemi već 20 godina isti.\nKao probleme je apostrofirao “konfuzan odnos države i kulture, nedefinisan odnos prema tržištu i oklevanje ustanova kulture za reforme”.\nPrema njegovom mišljenju, postoji protivurečnost i u kritikama kulture, jer polaze iz antietatističke pozicije, a istovremeno se očekuje od države da obezbedi finansiranje kulture.\nGovoreći o ulozi tržišta, Avramović je rekao da ono “nije naišlo na dobar prijem u Srbiji” zbog ekonomske krize, a delom i zbog državnog načina finansiranja.\nPrema njegovoj oceni, treba razmotriti mogućnosti subvencija, kredita… kao i privatizacije institucija kulture.\nInstitucije kulture bile su tema izlaganja i istraživača Slobodana Mrđe iz Zavoda za proučavanje kulturnog razvitka Srbije, koji je predstavio niz poražavajućih podataka o njihovim ljudskim i materijalnim resursima.\nPrema istraživanju iz perioda od 2008. do 2012. godine, institucije za programe/projekte prosečno izdvajaju svega oko 20 odsto budžeta (od 2004-2008 bilo je 25 odsto), dok za plate i materijalne dodatke odlazi višeod 50 odsto, a ostatak na infrastrukturne i komunalne troškove.\nSopstveni prihodi institucija kulture pritom čine oko sedam odsto, a od sponzorstva ili donacija dolazi manje od jedan odsto (2012. godine svega 0,6), što pokazuje, kako je rekao Mrđa, i kakva je društvena odgovornost velikih firmi, koje više vole da ulažu u sportske priredbe, nego u kulturu.\nOpšta saglasnost je da bi za institucije bilo pogubna primena Zakona o budžetskom sistemu, koji nalaže vraćanje sopstvenih prihoda u državni budžet od početka 2014. godine.\nPrema rečima upravnika Narodnog pozorišta Dejana Savića, to bi delovalo nemotivišuće i za menadžment i marketing, i za umetnike, jer bi im onda bilo svejedno koliko će biti publike.\nViše učesnika osvrnulo se na mogućnosti alternativnih izvora prihoda institucija kulture, pominjući poreske olakšice za ulaganje u kulturu ili uvođenje posebnih poreza iz kojih bi bila finansirana kultura.\nSvojevrsnu tačku na te ideje stavio je državni sekretar Ministarstva finansija Goran Petković, zadužen za turizam, koji je rekao da državna davanja (subvencije) pripadaju monetarnoj politici, a poreske olakšice fiskalnoj, te da se ne može očekivati i jedno i drugo.\nProfesorka Fakulteta dramskih umetnosti u Beogradu Divna Vuksanović dala je primer Francuske i povećanje poreza na tzv. smart mobilne telefone, a predložila je i oporezivanje kiča i šunda, poput koncerata turbo-folk zvezda ili rialiti šou programa.\n“Ne treba ih zabranjivati, ali mogu se povećanjem cene ulaznice na neki takav događaj povećati sredstva za elitnu kulturu, savremeno stvaralaštvo i alternativnu kulturu, koja nije održiva na tržištu, niti će ikada biti”, rekla je Divna Vuksanović.\nIstoričar Predrag Marković postavio je pitanje, međutim, o kakvoj se fiskalnoj politici uopšte govori u zemlji u kojoj najbogatiji ne prijavljuju imovinu i ne plaćaju poreze.\n“Mi imamo velika preduzeća gubitaše koja troše mnogo više nego što je budžet kulture. Siroto ministarstvo nije krivo, treba da mu pomognemo da se izbori sa državom za bolji status kulture”, rekao je Marković.\nPredstavnici Nacionalnog saveta za kulturu Duško Paunković i Vesna Injac podsetili su da je većina pokrenutih pitanja, uz niz nepomenutih koje je takođe potrebno rešiti, sadržana u zaključcima koje je Savet pre nekoliko meseci prosledio Ministarstvu, uključujući i one koji su usvojeni na zajedničkom sastanku sa Savetom za kulturu Grada Beograda.\nGotovo svi učesnici zauzeli su se za međusektorsku saradnju, posebno s Ministarstvom prosvete, a izneta je i ideja o spajanju dva ministarstva.\nPomoćnik ministra prosvete, nauke i tehnologije Ljubiša Antonijević, zadužen za predškolsko i osnovno obrazovanje, ocenio je da je ključno spajanje ministarstava kulture i prosvete u ministarstvo kulture i obrazovanja.\nSociolog kulture Miloš Nemanjić ocenio je da je Srbiji potreban pakt za budućnost, kada je reč o razvojnim perspektivama kulture, jer “kultura je i nauka, i prosveta, i samo u sinergiji je moguće podržati prioritete i zaista promeniti sliku”.\nVlada Paunović iz Udruženja građana Millennium iz Kragujevaca i Asocijacije Nezavisna kulturna scena Srbije, koja okuplja oko 90 organizacija iz dvadesetak gradova, istakao je i važnost saradnje sva tri sektora u kulturi - državnog, profitnog i neprofitnog.\nPaunović je istakao da civilni sektor u kulturi godišnje proizvede više hiljada programa i to daleko manjim budžetom nego što imaju ustanove kulture.\nIzmeđu ostalog, Paunović je ukazao na potrebu diverzifikacije budžetske linije 481 iz koje se izdvajaju sredstva i za sportske organizacije, verske zajednice… Takođe, ukazao je na potrebu odvajanja konkursa za sufinansiranje programa/projekata civilnog sektora u kulturi od konkursa za javne ustanove, kao i na neophodnost ustupanja javnih neiskorišćenih prostora za potrebe organizacija sa nezavisne kulturne scene, kao i na potrebu obezbeđivanja prostora za nevladin sektor u programu javnog servisa.\nPojedini učesnici savetovanja iskoristili su priliku da ukažu na specifične probleme sa kojima se suočavaju njihove institucije, pa je tako upravnik Narodnog pozorišta istakao problem penzionisanja baletskih umetnika i Zakona o radu koji sprečava njihov raniji odlazak u penziju, a direktor “Službenog glasnika” Radoš Ljušić nemogućnost ostvarenja ideje o poklonu knjiga iz magacina te izdavačke kuće bibliotekama.\nReč je o knjigama u vrednosti od 500 miliona dinara, a problem je što bi “Službeni glasnik” morao da plati 50 miliona dinara na ime PDV-a da bi ih poklonio. To ne može da priušti, pa bi moglo da se desi da u dogledno vreme sve budu reciklirane.\nDirektorka Narodnog muzeja Bojana Borić Brešković zauzela se za promenu poreske politike u vezi sa vlasništvom pokretnih kulturnih dobara, jer vlasnici izbegavaju da ih prijave kako bi izbegli plaćanje poreza, a to onda vodi ka crnom tržištu.\nSavetovanje je završeno bez zaključaka, a većina učesnika pohvalila je Ministarstvo na inicijativi.\nNacionalna strategija razvoja kulture predviđena je Zakonom o kulturi koji je usvojen 2009. godine, a zakonski rok za njeno usvajanje istekao je pre tri godine.\nU Ministarstvu kulture je početkom maja najavljeno da bi Predlog strategije mogao da se nađe u javnoj raspravi za dva do tri meseca.\nDržavni sekretar Zoran Avramović tada je rekao da je prva verzija tog dokumenta završena i da je u fazi dorade.\nPrema krovnom Zakonu o kulturi, Strategija razvoja kulture trebalo je da bude doneta, na predlog vlade, u roku od godinu dana od stupanja na snagu tog zakona, što znači do početka septembra 2010. godine.\nCultural policy , Serbia , Kulturna politika , Srbija , Strategija , Kulturna politika , Srbija , Kulturna politika , Srbija , Kulturna politika , Srbija\nkultura menadzment odrzivi razvoj konferencija UNESCO festival kulturna politika kulturno nasledje muzej umetnost mediji poziv Konkurs kreativna evropa


G.Bogdanović: Probleme rešavati dijalogom\nMinistar za Kosovo i Metohiju Goran Bogdanović izjavio je da je nedopustivo da se puca na srpski narod i da se svi problemi koji postoje na severu Kosova moraju rešavati dijalogom.\nGoran Bogdanović (Foto Tanjug)\nBogdanović je Srbima sa severa Kosova poručio da je nedopustivo da se puca na pripadnike KFOR-a i da se što pre mora sesti s predstavnicima međunarodne zajednice za zajednički sto.\n“Ne sme se ni EULEKS napadati, mi moramo da na miran i konstruktivan način rešimo sve probleme koji postoje na severu Kosova i Metohije, jer je očigledno da je nekome u interesu da ovde izazove novo krvoproliće i da imamo nove sukobe”, istakao je Bogdanović.\n“Dobar deo međunarodne zajednice nije prihvatio jednostrano proglašenu nezavisnost Kosova, zato Kfor mora da ostane statusno neutralna organizacija”, rekao je ministar za KiM i dodao da međunarodni vojnici na Kosovu ne smeju da izlazi izvan okvira Rezolucije 1244 Saveta bezbednosti Ujedinjenih nacija.\nNa pitanje da li ima saznanja da građani na severu Kosova planiraju postavljanje novih barikada, Bogdanović je odgovorio da ne bi bilo pametno da građani postavljaju nove barikade, jer su međunarodni vojnici odlučni da ih uklone.\nBogdanović je dodao da, zbog zapaljivosti situacije, postoji opasnost da neko strada, što nije nikom u interesu.\n28.02.2021 Gračanica: I večeras skup podrške za privedene mladiće (339)\n28.02.2021 Kancelarija za KiM pozvala građane sa Kosova da se prijave za vakcinaciju (265)\n28.02.2021 Mali: Od 28. aprila prijava građana za 60 evra pomoći (261)\n28.02.2021 Kancelarija za KiM: Rukometašima "Arilja" zabranjen ulazak na Kosovo (165)\n28.02.2021 U Srbiji 14 smrtnih slučajeva (148)


Oglasio se i Dodik, "šokiran" scenama - Leutar.net\nHomeVijestiBosna i HercegovinaOglasio se i Dodik, „šokiran“ scenama\n26. decembra 2018. Leutar Bosna i Hercegovina, Vijesti 0\nBanjaluka — Predsedavajući Predsedništva BiH Milorad Dodik oglasio se prvi put povodom događaja u Banjaluci i hapšenja Davora Dragičevića.\nRekao je i da mora da poruči da je „Republika Srpska pravna država u kojoj se zakoni moraju sprovoditi“.\n„Nisam se oglašavao tokom jučerašnjeg dana jer sam odmah po lišavanju slobode Davora Dragičevića informisan da je sve urađeno po slovu zakona. Isto tako sam informisan da su i događaji koji su usledili, a koje smo pratili putem medija, deo policijsko-tužilačke akcije, o kojoj kao političar ne mogu i neću da govorim“, rekao je Dodik upitan da prokomentariše jučerašnja dešavanja u Banjaluci.\n„Moram da priznam da sam šokiran scenama u kojima se juče na Trgu Krajine vide majke s malom decom i javno pitam sve u Republici Srpskoj ko bi svoje dete doveo na mesto koje je sasvim očigledno mesto opsežne policijske akcije“, istakao je Dodik za Srnu.\nOn je naglasio da je juče na trgu video i „skandal političare“ koji, nažalost, tragediju porodice Dragičević i dalje monstruozno zloupotrebljavaju i javno dovode u pitanje sprovođenje zakona za koje su neki od njih svojevremeno i glasali.\n„Razumem da neki od tih političara žive od skandala, kreiraju predstave u kojima mogu da igraju kakvu-takvu ulogu, ali ne razumem da su za potrebe političke promocije spremni da se igraju s institucijama države. Pitam sve u Republici Srpskoj, ali i u regionu i svetu, koja bi policija dozvolila da bilo ko nekažnjeno napada ili tuče njene pripadnike tokom vršenja ustavnih i zakonskih obaveza“, upitao je Dodik.\nKomentarišući reakcije koje dolaze iz FBiH u vezi s dešavanjima u Banjaluci, predsedavajući Predsedništva BiH rekao je Srni da je bilo zanimljivo videti kako su u FBiH vidjeli jučerašnju policijsko-tužilačku akciju.\n„Juče nas i Željko Komšić podseća da je policija Republike Srpske učestvovala u navodnom genocidu i da je vreme da se reforma policije vrati na sto. Sve to govori da su se najglasniji akteri ovog događaja udaljili od same suštine i da nikoga od njih nije briga kako je stradao mladi Banjalučanin“, konstatovao je Dodik.\nNa pitanje da prokomentariše jučerašnje saopštenje Delegacije EU na čelu s Lars-Gunarom Vigemarkom, u kojem izražavaju zabrinutost povodom situacije u Banjaluci i traže od Ministarstva unutrašnjih poslova Republike Srpske „hitno objašnjenje trenutnih hapšenja različitih osoba povezanih s pokretom ‘Pravda za Davida'“, Dodik je istakao da je to nediplomatski i nedopustivo u bilo kojoj suverenoj državi.\n„Mešanje diplomata u operacije nije u opisu ni domaćih političkih predstavnika, a posebno ne stranih. Porukom da vlasti Republike Srpske moraju pokazati uzdržanost, Vigemark ustvari poručuje da vlast Republike Srpske ne bi trebalo da primenjuje zakone koji su usklađeni s najboljom evropskom praksom“, naglasio je Dodik.\n„Ne tako davno ti isti međunarodni službenici insistirali su na tome da se odluke tužilaštva moraju poštovati. Šta se promenilo u međuvremenu da oni sada umesto poštovanja tužilačkih odluka izražavaju zabrinutost“, upitao je Dodik.\nOn je pozvao sve građane Banjaluke i Republike Srpske na mir i uzdržanost, na poštivanje zakona i procedura, jer ove nemile slike, kako je istakao, prijaju očima samo onih kojima nije stalo ni do istine o stradanju Davida Dragičevića, ni do Banjaluke, ni Republike Srpske.


Vesti online / Sport / Košarka / "Zlatni" košarkaš iz Indijanapolisa uhapšen: Koturović u pritvoru već 16 dana!\nBivši košarkaški reprezentativac Srbije Dejan Koturović (41) 16 dana je u pritvoru u zatvoru u Đevđeliji u Makedoniji, pošto je uhapšen na graničnom prelazu "Bogorodica" zbog sumnje da je falsifikovao dokumenta, objavili su makedonski mediji.\nKošarkašu produžen pritvor: Dejan Koturović\nPo informacijama iz policije i suda, Koturović se 13. septembra, kada je uhapšen, vraćao iz Bugarske, a u Makedoniju je ušao preko Grčke. Tada je rutinskom kontrolom granične policije utvrđeno da broj šasije automobila "honda CRV" bugarske registracije, kojim je Koturović upravljao, nije orginalan, nego prepravljen.\nMediji u Makedoniji navode da je nakon otvaranja istrage policija utvrdila da je automobil kojim je upravljao Koturović, ukraden i da je krađa prijavljena u Bugarskoj. Osnovni sud u Đevđeliji je nakon hapšenja Koturoviću odredio pritvor u trajanju od osam dana, ali pošto je otvoren predmet, pritvor je produžen do početka suđenja.\nDejan Koturović je bio član reprezentacije Jugoslavije koja se 2002. popela na krov sveta, a posle je nosio dresove NBA klubova Boston Seltiksa i\nSVetsko prvenstvo u košarci 2002.\nKOŠARKA Koturović osuđen na tri meseca zatvora


Početna Izjave Istinitost Bivša vlast ćutala na mišljenje MSP o Kosovu\nPredsednik Srbije o pozivu da podnese ostavku zbog izjave da Srbija na Kosovu nema ništa.\n"Ja da podnesem ostavku što su ovi proglasili nezavisnost (Kosovo, prim. Istinomera), naša Vlada i predsednik ćutali, naša Vlada i naš predsednik podržavali pismo Međunarodnog suda pravde i presudu koja je doneta na naš zahtev. Ja zbog toga da podnesem ostavku? Pa, nije problem, ako mi vi kažete da ćete vi išta više da donesete."\nYoutube kanal SNS, 8. 7. 2018.\nYoutube kanal SNS,\nIako je najavljivao da će platformu o rešenju pitanja Kosova predstaviti “krajem marta, najkasnije početkom aprila” (za šta je od Istinomera dobio ocenu “nedosledno”), predsednik Vučić je 8. jula rekao da trenutno nema nikakav predlog za trajno rešenje kosovskog problema i da će izaći pred narod kada bude imao šta da ponudi.\n"Šta god da uradimo, mora da idemo na referendum. Kako god da menjamo i na bilo koji način, kakve god ustavne promene da donosimo moramo da idemo na referendum", izjavio je Vučić posle obilaska fabrike "Teleoptik - žiroskopi".\nRekao je da će se svi lideri opozicionih partija ujediniti kako bi oborili referendum uz obrazloženje "za naivnu srpsku javnost" da se referendum ne može sprovoditi u uslovima diktature, zbog čega će "svaki referendum pasti". Poručio je i da mu ne pada na pamet da raspisuje referendum "ako ne budemo imali nešto značajno više od onoga što imamo danas".\nU nekoliko navrata svoje političke protivnike nazvao je "lopužama" i "kretenima", optuživši ih da su odgovorni za kosovski problem.\n"2010/11. su nam kreteni objašnjavali da su negde pobedili, da to što je doneta katastrofalna presuda protiv interesa naše zemlje, da smo mi pobedili u nečemu", rekao je Vučić referišući na odluku Međunarodnog suda pravde o legalnosti proglašenja nezavisnosti Kosova.\nNa poziv akademika Dušana Teodorovića da podnose ostavku jer je posle šest godina pregovora u Briselu izjavio da Srbija na Kosovu danas nema ništa, predsednik je odgovorio:\nŠta se zaista događalo nakon što je Kosovo 17. februara 2008. godine proglasilo nezavisnost? Najpre je na predlog Srbije Generalna skupština UN (GS UN) 8. oktobra 2008. usvojila rezoluciju kojom se od Međunarodnog suda pravde (MSP) traži savetodavno mišljenje o proglašenju nezavisnosti Kosova. Pitanje, koje je postavio Beograd, glasilo je: “Da li je odluka privremenih institucija Kosova o jednostranom proglašenju nezavisnosti Kosova u skladu sa međunarodnim pravom?”.\nZvanični Beograd tada je bio zadovoljan usvajanjem rezolucije, koju je tadašnji ministar spoljnih poslova Vuk Jeremić okarakterisao kao "pobedu ne samo Srbije već i međunarodnog prava".\n"Republika Srbija veruje da bi upućivanje ovog pitanja Međunarodnom sudu pravde sprečilo da kosovska kriza posluži kao duboko problematičan presedan, u bilo kojem delu sveta gde postoje secesionističke ambicije. Verujemo, takođe, da bi savetodavno mišljenje Međunarodnog suda pravde predstavljalo politički neutralan, ali pravno autoritativan putokaz mnogim zemljama koje su još u dilemi kako da se postave prema jednostrano proglašenoj nezavisnosti Kosova i da li je ona u skladu sa međunarodnim pravom”, rekao je tada Jeremić.\nNije samo tadašnja vlast bila optimistična povodom izjašnjavanja MSP-a. Na rezoluciju je pozitivno reagovao i dobar deo opozicije, u kojoj je tada bio i današnji predsednik Srbije. Aleksandar Vučić je tog 8. oktobra (neposredno pred registrovanje Srpske napredne stranke) izjavio da je izglasavanjem rezolucije u GS UN Srbiji otvorena mogućnost da se "ponovo sedne za pregovarački sto sa Albancima". I njegov dugogodišnji stranački kolega, sa kojim će ubrzo i napraviti SNS, Tomislav Nikolić, izjavio je da je dobro da se Međunarodni sud pravde izjasni o legalnosti proglašenja nezavisnosti Kosova, doduše uz ukazivanje na moguću opasnost tog postupka.\nDve godine kasnije, 22. jula 2010, Međunarodni sud pravde doneo je savetodavno mišljenje da kosovska Deklaracija o nezavisnosti nije u suprotnosti sa međunarodnim pravom.\nZa tadašnju vlast u Beogradu odluka MSP-a bila je iznenađujuća, jer su i dan pre saopštavanja sudskog mišljenja i tadašnji predsednik Boris Tadić, i premijer Mirko Cvetković i šef diplomatije Jeremić javno govorili da očekuju da će odluka biti pozitivna po Srbiju.\nMeđutim, istog dana kada je doneto savetodavno mišljenje, Tadić je izjavio da je odluka suda teška za Srbiju i ponovio da Srbija neće priznati nezavisnost Kosova i Metohije jer smatra da jednostrano proglašena secesija nije u skladu sa principima UN.\nOdmah je reagovao i Jeremić, koji je toga dana rekao da je MSP izbegao da se izjasni o suštinskom pitanju - o tome da li su kosovski Albanci imali pravo na "pokušaj secesije od Srbije". Tadašnji šef diplomatije je poručio da Srbija nikada neće priznati jednostranu proglašenu nezavisnosti Kosova, te da mora da nastavi s mirnom diplomatskom i političkom borbom za očuvanja teritorijalnog integriteta države.\nTadašnji premijer Mirko Cvetković odmah je za sutradan, 23. jul 2010, zakazao vanrednu sednicu Vlade, nakon koje je izjavio da Srbija ostaje privržena principu državnog integriteta i celovitosti.\nZatim je, na zahtev Vlade Srbije, za 26. jul zakazana vanredna sednica Skupštine Srbije, kojoj su prisustvovali i predsednik Srbije i premijer. Jeremić je za skupštinskom govornicom ponovio da je kao nadležni ministar spreman da se suoči s ličnim političkim konsekvencama, ako se politika oceni kao neuspeh i da ne želi da se krije iza bilo koga. Na kraju skupštinske rasprave, Tadić je izjavio da odluka o traženju mišljenja od MSP-a i nije ideja Jeremića, već da je doneta u predsedničkom kabinetu, u konsultaciji s pravnicima.\nDakle, tačno je da je na zahtev Srbije Međunarodni sud pravde doneo mišljenje o legalnosti proglašenja nezavisnosti Kosova. Ali su, kao što smo videli, rezoluciju GS UN kojom se traži mišljenje MSP-a, tada podržali i Aleksandar Vučić i Tomislav Nikolić. Takođe, videli smo da Vlada Mirka Cvetkovića i tadašnji predsednik Boris Tadić nisu ni ćutali, niti su pozdravili "presudu" MSP-a. Zato za izjavu da su bišva "Vlada i predsednik ćutali" i "podržavali pismo Međunarodnog suda pravde i presudu koja je doneta", predsednik Vučić dobija ocenu "neistina".\nKosovoBriselski sporazumrezolucijameđunarodni sud pravdemišljenjenezavisnostBoris TadićVuk JeremićMirko Cvetković


Aplikacije, igrice loyalty sistemi, AR\nBrendiranje kroz popularne online igrice za sve uzraste i ciljne grupe učiniće da se vaši kupci zabave i upamte to što ste hteli da im poručite. AR tehnologiju možemo koristiti u izradi igara ...\nSve više klijenata se opredeljuje za integraciju sistema za plaćanja, a pravi razlog je što sve više kupaca zahteva da plati kreditnom karticom. Kada kupac jednom snimi svoje podatke, uvek mu je lak...\nInternet prodaja na procenat\nVi imate proizvod, mi imamo kupce i mesto na netu gde možemo prodati to što imate da ponudite. Imate proizvode, ali nemate dovoljno vremena, resurse i znanje kako da vaš proizvod dođe do kupaca na i...\nKako bismo na pravi način predstavili vas i/ili vaš biznis potrebne su nam i autentične fotografije, a ponekad i video snimci.Da li ćemo snimati dronom, fotografisati, raditi video produkciju ili an...\nOva prodavnica radi 24 sata, ne zahteva brisanje izloga, ne morate sto puta dnevno reći „dobar dan“… A i mnogo je jeftinija od dobro poznate radnje. Uz to u internet prodavnicama kupuje sve više lju...\nSve je više ljudi koji žele sebe, ili svoj biznis, da predstave na internetu. Nekima je važnije kako su predstavljeni u virtualnom prostoru nego u stvarnosti. Mreža je pobedila.Ako želite da s...


Osnovci "Dušana Radovića" pobednici ovogodišnje akcije "Stop! Svi na sport"\nPočetak/Sport/Osnovci „Dušana Radovića“ pobednici ovogodišnje akcije „Stop! Svi na sport“\nOsnovci „Dušana Radovića“ pobednici ovogodišnje akcije „Stop! Svi na sport“\nNakon dve godine uspešne realizacije, Policijska uprava u Nišu u saradnji sa Sportskim savezom i Školskom upravom i ove godine organizovala je akciju „Stop! Svi na sport“. Učenici četvrtog razreda nadmetali su se u 8 disciplina a pobednici dolaze iz OŠ „Dušan Radović“.\nNakon dvodnevnog nadmetanja u ponedeljak i utorak u finale su se plasirali OŠ Ivo Andrić, OŠ Dositej Obradović, OŠ Car Konstantin, OŠ Ivan Goran Kovačić, OŠ Dušan Radović, OŠ Ćele Kula, OŠ Jovan Jovanović Zmaj, OŠ Učitelj Tasa, OŠ Branko Radičević i OŠ Lela Popović.\nDanas su u finalnom takmičenju najbolji bili osnovci iz škole „Dušan Radović“ koji su kao nagradu dobili tablet računare. Drugo mesto zauzela je OŠ Ivo Andrić, a treće OŠ Ćele Kula koji su nagrađeni sportskom opremom.\nPodsećamo da se akcija „Stop! Svi na sport“ po sedmi put održava u našem gradu u organizaciji PU Niš, Sportskog saveza Niša, Školske uprave, Grada Niša. Učenici uzrasta četvrtog razreda osnovnih škola okušali su se na nekoliko improvizovanih poligona gde su demonstrirali svoje veštine u 8 disciplina.


Proizvodnja energije u „TE–KO Kostolac“: Za 5,1 odsto više od plana – Радио Стил\nProizvodnja energije u „TE–KO Kostolac“: Za 5,1 odsto više od plana\nTermoelektrane u ogranku „TE–KO Kostolac“ za deset meseci proizvele su 5,65 milijardi kilovat-sati, što je za 5,1 odsto više od plana. Proteklih godina blokovi kostolačke termoelektrane prošli su kroz sveobuhvatne remonte, koji su omogućili da se električna energija proizvodi u skladu sa predviđenom snagom.\nDva bloka u TE „Kostolac A“ proizvela su za 10 meseci 1,69 milijardi kilovat-sati električne energije i za jedan odsto premašili planiranu proizvodnju. Najpouzdaniji kapaciteti za proizvodnju električne energije u termosektoru EPS-a, blokovi A1 i A2, titulu opravdavaju podatkom bloka A2, koji je neprekidno na mreži proveo 3.107 časova. Zavidan rezultat ostvaren je od februara do maja ove godine.\nZa 5.1 odsto vise od plana-TE Kostolac B\nTE „Kostolac B“, nakon ovogodišnjeg remonta na blokovima, proizvodi električnu energiju sa maksimalnom projektovanom snagom. Blokovi B1 i B2 proizveli su 3,96 milijardi kWh i za 6,9 odsto premašili planiranu proizvodnju. Kostolački blok B1 neprekidno je proveo na mreži 2.354 časa, što čini najduži period rada ovog termokapaciteta na mreži EPS-a.\nKostolačka termoelektrana ne prednjači samo u proizvodnji električne energije već i toplotne energije. Tokom jesenjeg i zimskog perioda termoelektrane u Kostolcu obezbeđuju toplotnu energiju za dalјinsko grejanje Kostolca, Požarevca i okoline. Na ovaj način veliki broj individualnih ložišta je zatvoren i unapređena je zaštita vazduha tokom zimskog perioda.


CEE:Uspostava sistema upravljanja otpadom | Zivinice.ba\nCEE:Uspostava sistema upravljanja otpadom\nAutor: Šefik Gadžo 17.12.2020 16:42\nU Tuzli je danas održana završna konferencija projekta “Predgrađa recikliraju – Uspostavljanje sistema upravljanja otpadom u prigradskim naseljima Užica i Tuzle” (SUBREC).\nNa konferenciji su se predstavnici medija i ostali učesnici upoznali sa realiziranim projektnim aktivnostima uvođenja primarne selekcije otpada u 6.400 domaćinstava iz Tuzle i Užica, o postignutim rezultatima koji utiču na poboljšanje održivog i okolišno prihvatljivog rada komunalnih preduzeća ovih gradova i ispunjenje obaveza Bosne i Hercegovine i Srbije u procesu pridruživanja Evropskoj uniji. Dodatni fokus konferencije je biti stavljen na razmatranje mogućnosti unapređenja upravljanja otpadom u Tuzli i proširenja ovakvog sistema i na ostala područja u Tuzlanskom kantonu.\nPostignuti rezultati SUBREC projekta:\nRezultat 1: Koncipiran je i uspostavljen sistem razdvajanja otpada na mjestu nastanka u Užicu i Tuzli u 6.400 domaćinstava, (okvirno 20.000 osoba), gdje je podijeljeno 10.000 kanti za ambalažni i miješani otpad, 600 kompostera za upravljanje organskim otpadom i postavljen 141 kontejner za stakleni, ambalažni i miješani otpad.\nRezultat 2: Unaprijeđeni su tehnički kapaciteti komunalnih preduzeća za odvojeno sakupljanje otpada na projektnoj teritoriji, nabavkom 2 kamiona, prese za baliranje otpada i 3 kontejnera od 7m³.\nOrganiziranjem 6 radionica za preko 50 uposlenika tri JKP-a iz Užica i Tuzle, koji rade na prikupljanju i transportu komunalnog otpada i na sortiranju i baliranju sekundarnih sirovina, unaprijeđeni su kadrovski kapaciteti komunalnih preduzeća za odvojeno sakupljanje i sekundarni tretman otpada.\nRezultat 3: Direktnim uručivanjem komunalne opreme, neposrednom edukacijom građana na terenu i održavanjem 15 javnih skupova za više od 600 učesnika, razvijen je i uspostavljen sistem edukacije za odvojeno sakupljanje komunalnog otpada i kućno kompostiranje na projektnoj teritoriji.\nRezultat 4: Realiziranjem 2 opsežne medijske kampanje, putem postavljanja raznih billboarda, video materijali, radio džinglova, objavama na raznim medijima i društvenim mrežama, lokalne zajednice su upoznate sa konceptom novouspostavljenih sistema i aktivno se uključile u proces.\nRalizacijom projekta, od januara 2020. pa do danas, u Tuzli je sakupljeno 214 tona ambalažnog otpada i 4,4 tone staklene ambalaže, a u Užicu 217 tona reciklabilnog otpada i 9,6 tona staklene ambalaže, što je uveliko doprinijelo očuvanju i dužem trajanju deponija ova dva grada.\nProjekat “Predgrađa recikliraju – Uspostavljanje sistema upravljanja otpadom u prigradskim naseljima Užica i Tuzle” (SUBREC) se realizira kroz Program prekogranične saradnje Srbija – Bosna i Hercegovina 2014 – 2020, kojeg kofinansira Evropska unija u okviru finansijskog Instrumenta pretpristupne pomoći (IPAII), a koji partnerski sprovode “RCUO Duboko” i JKP “Bioktoš” iz Užica, JKP “Komunalac” i Centar za ekologiju i energiju iz Tuzle./Tim za medije/


„U Bečeju je ponuda nekretnina uvek bila dosta velika, ali suština je u tome da je kupaca sve manje. Ova godina je prilično loša. Ljudi žele da kupe, dolaze u agenciju, skupljaju informacije, gledaju, većina planira kupovinu stambenim kreditom od banke, međutim, kreditna sposobnost je opala. U Bečeju je kreditna sposobnost građana pre ove krize bila negde oko 30.000 evra, a sada je daleko manja, dok cene nekretnina nisu mnogo pale“, kaže vlasnica agencije za promet nekretnina Ivanka Medurić.\nPrema njenim rečima u Bečeju su se stanovi uvek bolje prodavali nego kuće, jer su potrebna manja ulaganja, ali ih trenutno na tržištu ima dosta, što je na neki način odraz stanja u kojem se nalazimo.\nZa kvadratni metar stana treba izdvojiti oko 500 evra, naravno, cena zavisi i od lokacije, spratnosti, grejanja, od toga koliko je uloženo u održavanje stana.\nŠto se kuća tiče, ponuda je velika i raznovrsna, a na cenu utiče mnogo faktora, od toga u kom delu grada se nalazi, komunalne opremljenosti, od kakvog je materijala, veličine, grejanja, pa se dešava da je nova kuća u Novom selu, zbog udaljenosti od centra, jeftinija od stare kuće koja je bliža centru grada.\nVlasnik druge agencije za promet nekretnina Dragan Stajić kaže da je u odnosu na prethodne godine izuzetno velika ponuda kuća, pogotovo na periferiji grada i u naseljenim mestima opštine Bečej. Recimo, u Radičeviću manja porodična kuća sa 10 ari placa može da se kupi za 6.000 evra. Cene sličnih kuća u Bačkom Gradištu se kreću od 10.000 do 15.000 evra, a u Bačkom Petrovom Selu od 5.000 do 10.000 evra.\nStajić za povećanu ponudu kuća navodi potrebu za manjim stambenim prostorom zbog ekonomičnosti: „Desilo se da smo viškove kvadrata koje smo čuvali za decu, ili stare roditeljske kuće koje smo čuvali da na njihovom mestu napravimo nove, prepuštali zubu vremena, jer nismo imali dovoljno vremena i para da uradimo to što smo planirali, a deca su otišla u druge gradove na školovanje i studiranje i više se ne vraćaju u Bečej, te nema ko da ulaže u kuće. S druge strane, ranije, kada su se kuće gradile od kredita, niko nije pravio kuću ispod 100 kvadrata, a sada zbog materijalnih uslova teško ih je održavati i grejati, pa su ti viškovi kvadrata postali veliki teret. Takve kuće se pojavljuju na tržištu.“\nAko se uzme u obzir da je za adaptaciju manje kuće od 80 m2 potrebno oko 15.000 evra ili za minimalno renoviranje dvosobnog stana od 60 m2 oko 5.000 evra, onda cena kuće od 80 kvadrata od čvrstog materijala, sa sopstvenim centralnim grejanjem, parketom i dvorištem od 22.000 evra zvuči pristupačno. I 20.000 evra za novu kuću od 160 kvadrata pored glavnog puta u Bačkom Petrovom Selu nije loša cena. Međutim, postavlja se pitanje ko tu pristupačnu cenu može da plati, kada je u Bečeju sve manje mladih ljudi, nezaposleno je oko 5.000 građana, a prosečna plata je 24.000 dinara, ili 230 evra.\nViše iz ove kategorije « Veterinarska stanica i posle pet aukcija bez gazde: Nema zainteresovanih\tJP Toplana Bečej: Otklonjen kvar na sistemu »


11.04.2019 u 16:53\nVulin, Vesić i Martinović od sutra u štrajku glađu\nMinistar odbrane Aleksandar Vulin, zamenik gradonačelnika Goran Vesić, kako su saopštili stupiće u štrajk glađu, a prema pisanju medija, u tome će im se pridružiti poslanici SNS, predvođeni šefom poslaničke grupe Aleksandrom Martinovićem, kao i odbornici te stranke u Skupštini grada Beograda. Taj potez, kako navodi Vesić, vide kao jedini razuman i civilizovan način na koji bi se, kažu, suprotstavili „huliganizmu i nasilju koje lideri SzS sprovode u Beogradu”. Vesić u izjavi za Tajnug navodi da nedeljama agresivna manjina koju čini pedesetak ljudi u organizaciji Boška Obradovića i Dragana Đilasa „teroriše” građane Beograda, uništava gradsku imovinu i sprečava da se obavljaju radovi u gradu. „Oni to rade jer žele haos i krv na ulicama”, rekao je Vesić\nVesić najavio tužbu protiv organizatora protesta\nČlan Predsedništva SNS Goran Vesić izjavio je danas da će Grad Beograd podneti tužbu protiv organizatora protesta i tražiti da plate svu štetu koja je naneta na javnoj infrastrukturi grada, jer, dodao je, ne treba građani Beograda da plaćaju štetu koju su „oni sa njihovim huliganima napravili”. Vesić je za Tanjug naveo da nadležne službe javnih preduzeća Beograda vrše popis štete koja je nastala na javnoj infrastrukturi grada poslednjih nekoliko nedelja, tokom održavanja protesta. „Protekla dva dana bilo je zaista dosta štete koja je naneta na javnoj infrastrukturi, što se dešavalo i ranije, tako što su učesnici protesta nalepnice lepili na saobraćajne znake čime je ugrožavana bezbednost učesnika u saobraćaju, kao i na turističke toteme i u tunelu grada. Takođe, rušene su zaštitne\n26.02.2019 u 20:20\nVesić najavio rekonstrukciju „Pobednika”\nZamenik gradonačelnika Beograda Goran Vesić izjavio je, gostujući na Radio-televiziji Srbije, da će uskoro biti započeta rekonstrukcija Spomenika „Pobednik” na Kalemegdanu. Vesić je naglasio da je doneta odluka da se obezbedi novac za rekonstrukciju „Pobednika” koji, prema njegovim rečima, nije u dobrom stanju. „Urađene su analize i bio je poslednji je trenutak da se krene sa tim poslom. Nakon što su sredstva obezbeđena, Zavod za zaštitu spomenika kulture Grada Beograda će obaviti taj posao u narednih nekoliko meseci. Spomenik će prvo biti uklonjen sa postolja, potom u potpunosti rekonstruisan, kao i postolje, a zatim vraćen kao što je slučaj bio sa Spomenikom zahvalnosti Francuskoj”, rekao je on. On je podsetio da „Pobednik” postavljen 1928. godine i dodao da će sada konačno\n13.01.2019 u 18:04\nKOSOVSKA MITROVICA - Zamenik gradonačelnika Beograda Goran Vesić sastao se danas u Kosovskoj Mitrovici sa predsednikom Srpske liste Goranom Rakićem i srpskom narodu na KiM poručio da je Beograd uz njih i da želi da im pomogne. „Naša poseta ima i simbolički, ali i konkretan značaj, jer smo dogovorili šta ćemo u narednom periodu učiniti kako bi naš narod na KiM opstao i imao kvalitet života makar jednak onome kakav imaju građani u drugim delovima Srbije”, rekao je Vesić novinarima. Kako je istakao, Grad Beograd će pomoći da se završi jedna od zgrada za stanovanje ljudi koji su, zbog onoga što se desilo na prostoru KiM, ostali bez stanova. Takođe, dodao je, dogovoreno je da beogradske opštine potpišu sporazume sa srpskim sredinama i da svaka od 17 beogradskih opština preuzme brigu o\n03.01.2019 u 20:06\nVesić: Oko 1.100 radnika na terenu zbog snega\nZamenik gradonačelnika Goran Vesić rekao je da su ekipe Zimske službe trenutno u ulicama drugog prioriteta, te da je i dalje na snazi četvrti stepen pripravnosti, kako će biti i sutra i tokom vikenda, zbog najavljenog ledenog talasa. „Sutra očekujemo dva centimetara snega. Ostajemo u četvrtom stepenu sve do ponedeljka. Za vikend očekujemo oko 10 centimetara snega”, rekao je Vesić za TV Pink, prenosi Tanjug. On je upozorio da se večeras i za vikend očekuje i ledeni talas. „To znaci da temperatura nijednog časa neće preći nula stepeni, što znači da će biti poledica”, rekao je Vesić i pozvao vozače na posebni oprez. On je precizirao da je na terenu 115 vozila „Beograd-puta”, uz još 70 kamiona drugih komunalnih preduzeća. „Na ulicama je angažovano oko 270 radnika „Beograd-puta”\n03.01.2019 u 17:24\nBorba sa divljim graditeljima\nPočetak 2019. na teritoriji prestonice obeležiće rat i to onaj koji će grad voditi sa divljim graditeljima. Već ovog meseca, kako je najavio zamenik gradonačelnika Goran Vesić, krenuće uklanjanje bespravnih objekata i to najpre onih koji se nalaze na javnom zemljištu namenjenom za gradnju infrastrukture. Nadležni u gradu će u katastru, na osnovu ovlašćenja koja daju zakonske izmene, upisati zabeležbu o zabrani prometa na svim nelegalnim objektima koji su izgrađeni. Taj spisak biće javni kako bi građani bili upoznati sa ovom činjenicom u toku odlučivanja o kupovini stana. – Grad će uskoro otvoriti posebnu telefonsku liniju i mejl adresu gde će građani moći anonimno da prijavljuju bespravnu gradnju, a gradska inspekcija će na takve prijave zajedno sa tužilaštvom izlaziti u roku od 24\n24.12.2018 u 15:13\nVesić: Laž da je za vatromet izdvojeno 850.000 evra\nZamenik gradonačelnika Beograda Goran Vesić ponovio je danas da nije tačno da je u gradskom budžetu za 2019. godinu predviđeno 850.000 evra za vatromet. U budžetu Grada Beograda za sledeću godinu, koji je usvojen, piše da Grad za sve manifestacije na teritoriji grada koje će se održati sledeće godine izdvaja 99 miliona dinara, rekao je Vesić novinarima u Beogradu. U tim troškovima, ističe, postoji jasno napisana brojka da će za devet vatrometa koji će biti organizovani na teritoriji grada Beograda biti izdvojeno 5,8 miliona dinara, što je manje od 50.000 evra. Vatromet koji će biti ispaljen sada za Novu godinu koštaće 8.500 evra, a za Srpsku novu godinu 4.000 evra, precizirao je Vesić. Kako je dodao, informacija da je za vatromet izdvojeno 850.000 evra je klasičan primer kako


Preporuka: 1003 / Link / Replika: 30 / Molimo vas da se ulogujete ili registrujete da biste mogli da šaljete komentare.\nPreporuka: 708 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 885 / Link / Replika: 7 / Molimo vas da se ulogujete ili registrujete da biste mogli da šaljete komentare.\nPreporuka: 708 / Link / Replika: 21 / Molimo vas da se ulogujete ili registrujete da biste mogli da šaljete komentare.\nPreporuka: 826 / Link / Replika: 77 / Molimo vas da se ulogujete ili registrujete da biste mogli da šaljete komentare.


Sportska legenda Božidar Maljković sa zaposlenima u javnoj upravi\nNaslovna Edukacija Sportska legenda Božidar Maljković sa zaposlenima u javnoj upravi\nFoto: Nacionalna akademija za javnu upravu\nBožidar Maljković, proslavljeni evropski košarkaški trener i predsednik Olimpijskog komiteta Srbije, gostovao je na tribini „11-og u 11 časova“ održanoj u Nacionalnoj akademiji za javnu upravu.\nLegendarni trener, koji je u više navrata proglašen za najboljeg trenera Jugoslavije i Evrope, u okviru predavanja „Kako (p)ostati uspešan“, podelio je svoje višedecenijsko iskustvo u upravljanju kriznim situacijama, savete za uspešno vođenje i motivaciju tima i anegdote iz svoje bogate karijere.\nU prisustvu preko 250 zaposlenih u javnoj upravi iz cele Srbije , Maljković je govorio i o važnosti formiranja timova od komplemetarnih pojedinaca, prepoznavanju talenata i iskorišćavanju njihovog punog potencijala, i na kraju poručio da je „za uspeh osim talenta neophodan veliki rad“.\nDogađaji koji se održavaju 11-og u mesecu u 11 časova u organizaciji Nacionalne akademije za javnu upravu osmišljeni su sa idejom da zaposlenima u javnoj upravi pruže nesvakidašnju priliku da uče od uspešnih i istaknutih pojedinaca, eksperata iz svojih oblasti.\ntribina 11-of u 11 časova\nPrethodni tekst30 miliona dinara Gornjem Milanovcu za projekte proistekle iz saradnje sa građanima\nSledeći tekstMeđunarodni poljoprivredni sajam od 21. do 27. maja u Novom Sadu\nDanas počinje prijava za besplatne udžbenike\nGrad Pančevo raspisao javni poziv za „Studentsku letnju praksu“\nNastava na daljinu od 10. januara u srednjim školama u Vojvodini


Vučić 23. aprila raspisuje referendum o Kosovu? – Kragujevčani – Najposećeniji portal u Šumadiji\nVučić 23. aprila raspisuje referendum o Kosovu?\nPosle predstavljanja ličnog predloga za rešenje kosovskog pitanja početkom aprila, predsednik Srbije Aleksandar Vučić bi 23. aprila mogao da raspiše referendum na kojem će se građani Srbije izjasniti po pitanju Kosmeta i daljih integracija Srbije u Evropsku uniju, tvrdi portal Srbin.info.\nPozivajući se na izvor blizak predsedništvu portal tvrdi da se trenutno kao datum za objavljivanje ove odluke razmatra upravo 23. april. Istog datuma 1998. godine u Srbiji je održan referendum o učešću stranih predstavnika u rešavanju problema na Kosovu i Metohiji. – U tom slučaju, referendum bi mogao da bude održan već negde oko Vidovdana – navodi izvor portala. Kako će glasiti referendumsko pitanje još nije poznato, ali se pretpostavlja da će pored kosovske dileme u pitanje biti uključena i dalja integracija Srbije u Evropsku uniju.\nPritisci sa Zapada da se ubrza potpisivanje sporazuma sa takozvanom državom Kosovo su sve veći, pa bi predstavnici vlasti na ovaj način važnu odluku mogli da prepuste narodu. Naravno, mnogo će zavisiti i od toga kako će glasiti referendumsko pitanje i kako će na njega reagovati vladajuće i opozicione stranke – objašnjava sagovornik portala.u.


Arhiva - Ljudi se okupljaju ispred zgrade Vrhovnog suda SAD kako bi odali počast preminuloj sudiji tog suda, Rut Bader Ginsbert, u Vašingtonu, 20. septembra 2020.\nRepublikanski senator iz Jute Mit Romni rekao je u utorak da podržava glasanje o popunjavanju mesta u Vrhovnom sudu upražnjenog posle smrti sudije Rut Bejder Ginzberg, čime je gotovo osigurao da predsednik Donald Tramp ima podršku za izjašnjavanje Senata o njegovom kandidatu, uprkos protivljenju demokrata koji smatraju da bi o tom pitanju trebalo raspravljati posle predsedničkih izbora u novembru, prenosi AP.\nRepublikanci imaju većinu u Senatu od 53 naprema 47 i bilo je potrebno da četiri republikanska senatora blokiraju razmatranje naslednika Ginzberg. Do sada su to samo uradile dve senatorke i nema nagoveštaja da bi njihove kolege mogle da slede taj primer.\n“Ako nominacija stigne do Senata, planiram da glasam na osnovu kvalifikacija kandidata", rekao je Romni.\nTramp planira da u subotu objavi ime kandidata koji bi nasledio Ginzberg, čime će biti pokrenut jedan od najbržih procesa nominacije u modernim vremenima, dok je u nekoliko država već počelo rano glasanje za predsedničke izbore.\nTramp se u ponedeljak u Beloj kući sastao sa jednom od pet žena sa njegove liste potencijalnih kandidata za naslednika Ginzberg, 87-ogodišnje ikone liberala koja je preminula u petak nakon duge bolesti.\nPredsednik je razgovarao sa Ejmi Koni Beret, a prethodno je pominjao i Barbaru Lagou.\nI Beret, 48 godina stara katolkinja sa srednjeg zapada, i Lagoa, 52 godine stara Amerkanka kubanskog porekla sa Floride, konzervativke su koje je Tramp imenovao u federalni apelacioni sud tokom poslednjih godina.\nPredsednik je rekao novinarima da bi mogao da se sastane sa Lagoom kasnije ove nedelje, kad bude putovao u Majami.\n"Ne znam je, ali čujem da je izvanredna", dodao je.\nDrugi za koje se u izveštajima navodi da će biti na Trampovoj kratkoj listi su sudija Džoan Larsen iz Šestog oblasnog apelacionog suda, sudija Alison Džons Rašing iz Četvrtog oblasnog suda i zamenica savetnika Bele kuće Kejt Tod.\nPredsednik, u svojim opaskama iznetim pred novinarima, pozvao je Senat, koji je pod kontrolom republikanaca, da glasa o potvrdi njegove nominacije pre izbora 3. novembra.\n"Mnogo bih radije imao glasanje pre izbora", rekao je Tramp. "Imamo dovoljno vremena da to obavimo".\nTo je preokret u odnosu na poziciju koju je zauzeo pre četiri godine kada se mesto Vrhovnog suda upraznilo u poslednjoj godini drugog mandata bivšeg predsednika Baraka Obame.\n"Mislim da bi sledeći predsednik trebalo da izvrši izbor", rekao je Tramp 2016. godine.\nBivši potpredsednik Džo Bajden, kandidat demokrata za predsednika, koji se nada se da će sprečiti Trampov reizbor, rekao je da bi pobednik novembarskih izbora trebalo da izabere sudiju nakon inauguracije za novi mandat u Beloj kući, u januaru.\nTramp je u ponedeljak rekao da postoji "nula šansi" da demokrate ne bi pokušale da popune upražnjeno mesto u Vrhovnom sudu kad bi kontrolisali i poziciju predsednika, i Senat, kao što je to sada slučaj sa republikancima.\nTelo preminule Ginzberg biće izloženo u Vrhovnom sudu u sredu i četvrtak, a u petak u zgradi američkog Kongresa.\nTrampov izbor još jedne konzervativke za Vrhovni sud, trećeg sudije nakon potvrđivanja u Senatu njegovog izbora Nila Gorsača i Breta Kavanoa, podići će postojeću većinu konzervativaca u najvišem sudu SAD sa 5:4 na 6:3.\nNovi izbor mogao bi uticati na odluke o legalizovanom abortusu u SAD, imigraciji, zdravstvenoj zaštiti, biračkim pravima, ograničenjima vlasništva, verskoj slobodi i nizu drugih pitanja.\n"Poslednja želja Ginzbergove"\nTrampov predviđeni izbor sudije izazvao je oštru političku raspravu u Vašingtonu: Treba li nominaciju razmatrati pre izbora ili posle?\nNakon što bi efektivno dopustio američkom biračkom telu da odlučuje na predsedničkim izborima, pobedniku bi - ili Bajdenu ili Trampu - bilo omogućeno da izabere sudiju na početku novog četvorogodišnjeg mandata.\nRepublikanci su 2016. godine odbili da dozvole razmatranje poslednjeg Obaminog kandidata za Vrhovni sud, Merika Garlanda, nakon smrti sudije Antonine Skalije u februaru te godine.\nOni su tada tvrdili da upražnjena mesta u visokim sudovima treba da budu nepopunjena tokom izborne godine, kako bi američki birači mogli da sud daju na izborima.\nLider demokratske manjine u Senatu, Čak Šumer, kritikovao je promenu stava Republikanske stranke i rekao da glasanje ne bi trebalo da se održi do sledeće godine.\n"To je bila poslednja želja sudije Ginzberg. I to je možda jedina, poslednja nada Senata", rekao je Šumer.\nTramp dovodi u pitanje da li je Ginzberg zapravo rekla svojoj unuci, neposredno pre smrti, da se nada da će njeno mesto biti popunjeno tek nakon predsedničkih izbora.\n"Samo mi zvuči kao da bi to mogao biti neko drugi. Moglo bi biti, a možda i nije, takođe. Bilo bi jednostavno previše zgodno", rekao je predsednik novinarima.\n2016 protiv 2020\n"Nije ni čudo što Amerikanci imaju tako malo poverenja u vladu i ovaj Senat, na čelu sa republikanskom većinom", rekao je Šumer u ponedeljak za govornicom Senata.\nVođa republikanske većine u Senatu, Mič Mekonel, branio je svoje stavove iznesene i 2016. i 2020. godine, rekavši da je razlika u tome što su pre četiri godine različite stranke kontrolisale Senat i Belu kuću, dok sada ista stranka kontroliše oba nivoa vlasti.\nRekao je da je u oba slučaja istorijski presedan bio na njegovoj strani.\n"Postojao je jasan presedan iza predvidivog ishoda koji se dogodio 2016. A još je veći presedan iza činjenice da će ovaj Senat glasati o ovoj nominaciji ove godine", rekao je Mekonel.\nRepublikanski senator Lindzi Grejem, koji predsedava Odborom za pravosuđe, rekao je u ponedeljak da su birači izabrali republikance da vode Senat na izborima 2018. delom i zato što su bili predani podršci Trampovim kandidatima za Vrhovni sud.\n"Trebalo bi da poštujemo taj mandat", rekao je on, govoreći za govornicom Senata.


Veselinović poziva na ozbiljnost, Kajević upozorava na vrućinu u Jermeniji - SPORTSKI ŽURNAL\nTrener Čukaričkog Aleksandar Veselinović rekao je danas da njegova ekipa mora da bude profesionalna i ozbiljna u predstojećem dvomeču prvog kola kvalifikacija za Ligu Evropa protiv jermenskog Banantsa\n– Kao i za svakog drugog protivnika moraćemo ozbiljno da se spremimo. Na nama je da razmišljamo o sebi, da kvalitetno obavimo pripreme, a imamo sasvim dovoljno vremena da skupimo podatke o Banantsu. Sada je zaista teško dati odgovor da li je bolje što prvi meč igramo kod kuće. Uglavnom, moramo u obe utakmice da budemo ozbiljni i profesionalni, na nivou koji i zahteva takmičenje kao što su kvalifikacije za Ligu Evropa – rekao je Veselinović.\n– Gostovao sam sa reprezentacijom Crne Gore u Jermeniji, sećam se da je bilo prevruće i teško za igru, ali i da je teren bio odličan. Što se tiče podataka o rivalu, siguran sam da će ih naš stručni štab do detalja analizirati. Zadovoljan sam žrebom, s obzirom da je mađarski Debrecin bio za izbegavanje, priželjkivao sam Luksemburžane, no dobro je i ovako. Mislim da smo kvalitetniji, iz prostog razloga što je srpski šampionat bolji od jermenskog – naveo je on.\nBanants je osnovan 20. januara 1992. godine, igra na stadionu kapaciteta 4.680 mesta u Jerevanu, glavnom gradu Jermenije. Prošle sezone ekipa je zauzela treće mesto u prvenstvu, iza Ararata i Pjunika, a u kvalifikacijama za Ligu Evropa eliminisana je u prvom kolu od Sarajeva. Sa klupe ih predvodi ruski trener Ilšat Fajzulin.


Selidbe poker aparata kockarnica - Selidbe Beograd Stošić\nIz našeg širokog asortimana usluga ovoga puta izdvajamo uslugu selidbe poker aparata, ruleta, kockarnica i sve prateće opreme koja uz to ide. Kad god vam zatreba profesionalna usluga selidbe, znate već da možete uvek da se oslonite na selidbe Stošić, jer smo do sada pokazali da smo veoma profesionalni u poslovima selidbe, da pružamo svim klijentima odličnu uslugu i da nudimo najpovoljnije cene na tržištu.\nDanas su kockarnice postale posebno popularne, pa ih skoro svuda ima. Ukoliko vi vašu kockarnicu želite da preselite na drugu adresu, naš tim vam je na raspolaganju u bilo koje doba dana. Imajući u vidu da su u pitanju vrlo osetljivi aparati, često vrlo teški i kabasti, pa njihova selidba zahteva jedan poseban pristup i vrlo pažljivo planiranje, a imajući u vidu da smo mi već eksperti u poslovima selidbe, samo kod nas možete biti potpuno bezbrižni dok mi selimo sve vaše poker aparate, rulete i sve ostale elemente vaše kockarnice.\nPre realizacije posla, naš stručni tim obavlja besplatnu procenu selidbe vaše kockarnice, da vas upozna sa svim potrebnim informacijama o vremenu trajanja i troškovima koji će tokom selidbe nastati. Sve usluge utovara, istovara, montaže, prenosa i slično, možemo mi da vam obezbedimo, tako da nema potrebe da tražite dalje.\nSelidbe Stošić vaš su pravi izbor u situaciji kada su vam potrebne selidbe kockarnica, poker aparata, ruleta i slično. Raspolažemo savremenim transportnim sredstvima, sa velikim tovarnim prostorom u koji možemo spakovati sve što je potrebno, a sva vozila su opremljena i dodatnim alatima kako bi se obezbedila selidba svih aparata i sa teško dostupnih mesta. Više ne morate da razmišljate danima unapred i da pravite kombinacije i varijacije kako da kockarnicu preselite na atraktivniju lokaciju ili mesto gde će biti više posećena.\nSve vaše zamisli samo selidbe Stošić mogu da ostvare tako da budete veoma zadovoljni saradnjom i uslugom selidbe. Selidbe poker aparata, kockarnica, ruleta i svih ostalih zabavnih mašina iz vaše kuće zabave nudimo vam po najboljim uslovima u gradu, dajemo vam odličnu uslugu i najpovoljnije cene, a vaš deo posla je samo da nam se javite i prepustite nam sve u vezi selidbe.\nGodine iskustva potvrđuju našu lidersku poziciju na tržištu i pružaju nam mogućnost da vam još više pomognemo prilikom svake selidbe.


U Aleksincu se gradi „Nivea” igralište -\nU Aleksincu se gradi „Nivea” igralište\nI mada nismo navikli da se građevinski radovi, zbog vremenskih uslova, obavljaju a kamo li započinju u zimskoj sezoni, topli decembarski dani dozvolili su da se u Aleksincu otvori novo gradilište. Prema saopštenju lokalne samouprave, pre nekoliko dana počela je izgradnja novog dečjeg igrališta u ulici Vojske Jugoslavije, gde se ranije nalazio Mini-pič teren.\nInteresantno je da će većinski finansijer novog igrališta biti kompanija „Nivea”, zahvaljujući Aleksinčanima koji su glasali za svoj grad u kampanji „Gde nam rastu deca”. Tako se Aleksinac, u ovom krugu glasanja, našao na prvom mestu u konkurenciji preko 120 gradova i opština. U Oštini kažu da će radove izvoditi firma „Pejkom” uz podršku Javnog preduzeća za puteve i stambeno-komunalnu delatnost.\nFoto: Opština Aleksinac\nU ovoj investiciji delom će učestvovati i Opština, a vrednost donirane opreme je oko tri i po miliona dinara. Pre ovih radova, opštinsko Preduzeće za puteve demontiralo je pič-teren koji bi trebalo da bude postavljen početkom naredne godine, a trenutno se nalazi u selu Kraljevu.\nZahvljaujući akciji kompanije „Nivea” do sada je izgrađeno tridesetak dečjih igrališta širom Srbije.\nPrevious Post:Đaci od sutra na raspustu\nNext Post:Mesna zajednica Bradarac obradovala svoje mališane


Predsednik Buš potpisao zakon kojim se obezbedjuje 100 milijardi dolara za rat u Iraku\nAmerički predsednik Džordž Buš potpisao je zakon kojim se obezbedjuje 100 milijardi dolara za rat u Iraku, ali su demokrate, koje su u Kongresu zahtevale da se odredi datum povlačenja američkih vojnika, upozorile da bitka još nije završena.\nUprkos izgubljenoj poslednjoj rundi od Buša, demokrate su najavile da će nastaviti da ulažu napore kako bi naterale predsednika da povuče američke vojnike iz Iraka. Buš je potpisao zakon, prethodno usvojen u američkom Kongresu, u predsedničkoj rezidenciji u Kemp Dejvidu, u Merilendu, gde će provesti vikend i nacionalni praznik Dan sećanja. Zakon Bušu obezbedjuje novčana sredstva koja je tražio, ne uslovljavajući da vojnici budu vraćeni kući, ali postavlja niz "kriterijuma" koje treba da ispuni iračka vlada.\nPredsedavajuća Predstavničkog doma Nensi Pelozi, koja je glasala protiv finansiranja vojske u Avganistanu i Iraku, najavila je da će Demokratska stranka već na narednoj sednici ponovo zatražiti povlačenje američkih vojnika iz Iraka. Buš je 1. maja uložio predsednički veto na zakon kojim se početak povlačenja jednica iz Iraka predvidjao za 1. oktobar.\nPoginula tri američka vojnika u Iraku\nTri američka vojnika poginula su u petak u Iraku, saopštila je komanda američkih snaga u toj zemlji. Jedan vojnik poginuo je u eksploziji bombe u provinciji Dijala, severno od glavnog grada, dok je drugi podlegao od rana zadobijenih u oružanom napadu u regionu Bagdada. Jedan marinac je poginuo van oružanog sukoba u provinciji Anbar, saopštila je komanda ne precizirajući pod kojim okolnostima je stradao taj vojnik. Najmanje 93 američka vojnika stradala su u maju u Iraku, dok su prethodnog meseca u toj zemlji poginula 104 pripadnika američkih snaga.\nŠest osoba je poginulo, dok ih je 34 ranjeno u minobacačkom napadu koji je usledio nakon samoubilačkog napada iz automobila bombe u južnom delu Bagdada.\n"Primili smo tela šest osoba stradalih u napadima, u kojima je takodje povredjeno 34 ljudi", izjavio je predstavnik bagdadske bolnice Jarmuk.\nIzvori bliski bezbednosnim snagama naveli su da je u kvartu Baja, u jugozapadnom delu prestonice, došlo do granatiranja a da je zatim u blizini pijace u tom kvartu eksplodirao automobil-bomba. U kvartu Baja žive uglavnom šiiti, a medjuverski sukobi su veoma česti, uprkos usvajanju bezbednosnog plana za grad Bagdad. U okviru tog plana u prestonici je rasporedjeno ukupno 85.000 pripadnika američkih i iračkih snaga bezbednosti.\nU zajedničkoj akciji američkih i iračkih snaga izvedenoj danas u šiitskom kvartu u Bagdadu, ubijena su petorica navodnih terorista, dok je jedan priveden. Kako se navodi u saopštenju američke komande, uhapšena osoba se sumnjiči da rukovodi terorističkom jedinicom specijalizovanom za transport eksploziva iz Irana. Odmah nakon hapšenja, naoružana grupa ljudi je zauzela položaje u kvartu kako bi onemogućila povlačenje američkih i iračkih snaga, koje su zatražile podršku vazduhoplovnih jedinica. U toku vazdušnog napada poginulo je najmanje pet navodnih terorista i uništeno je devet vozila, navodi se u saopštenju. Do akcije je došlo dan nakon prvog pojavljivanja u javnosti radikalnog šiitskog vodje Moktade Sadra od oktobra 2006. Sadr je još jednom pozvao na povlačenje američkih trupa iz zemlje. S druge strane, Bela kuća je pozvala Sadra da odigra "korisnu i pozitivnu" ulogu u rešavanju problema u Iraku.


PočetnaVestiMobileMobilni telefoniApple bi mogao ući na tržište fleksibilnih telefona u narednih godinu dana\n26.02.2020 11:09 | 0 Mobile\nIzgleda da je kompanija Apple spremna da uđe na tržište fleksibilnih/savitljivih telefona sa novim iPhone modelom koji bi mogao biti objavljen za manje od godinu dana, a na tržištu bi se pojavio za oko godinu i po dana.\nOvaj izveštaj stiže iz intervjua sa William LaCourse-om, profeseorom sa Alfred univerziteta, kao i iz informacija koje je objavila kompanija Corning koja Apple snabdeva Gorilla Glass staklom za iPhone uređaje.\nCorning ističe da aktivno razvija proizvod zasnovan na staklu za savitljive uređaje, za koje kompanija kaže da će se na tržištu naći tokom narednih 12 do 18 meseci. Ukoliko Corning razvija savitljivi Gorilla Glass, Apple bi tehnologiju mogao koristiti u nekom dolazećem iPhone modelu, sa čim se slaže i LaCourse.\nPoslednja vest: iPhone 12 bi mogao imati novu Wi-Fi konekciju kratkog dometa\nTakođe, LaCourse sugeriše da bi Apple mogao u potpunosti da preskoči fleksibilne telefone i da odmah pređe na veće uređaje, kao što su tableti, kako bi izbegao probleme sa kojima se trenutno suočavaju postojeći savitljivi telefoni. Primena savitljivih ekrana na veće uređaje će omogućiti da oni budu deblji, što bi smanjilo stvaranje nabora na delovima gde se ekran savija.\nBez obzira na planove kompanije, sigurno je da će Apple dati sopstveni pečat na svojim savitljivim uređajima. Apple je ranije imao neke zanimljive patente, koji uključuju i koncept ekrana koji se obavija oko telefona, tako da nas očekuje zanimljiv period u narednih godinu i nešto dana.\nNovi AOC AGON monitor ima 1440p rezoluciju i 240Hz HDR podršku


KODEKS EKOLOŠKIH NEVLADINIH ORGANIZACIJA\nCeGraD je jedan od potpisnika KODEKSA EKOLOŠKIH NEVLADINIH ORGANIZACIJA usvojenog u Vrdniku 25.11. 2006.godine.\nKodeks pogledajte u prilogu.\nEkološke nevladine organizacije («Vojvođanska zelena inicijativa» Novi Sad, UG «Škola za opstanak» Beograd, «ZOOE» Vršac, EU «Avalon Vršac», «Ekopolis» Niš, «Nepušački edukativni centar-RP» Kragujevac, UG «Ante» Sombor, EU «Hrast» Krivaja , KC «Stela» Bačka Palanka i Udruženje eko novinara «Eko vest» Novi Sad) ovaj Kodeks donose kao standard postupanja i delovanja ekoloških nevladinih organizacija koje za cilj imaju zaštitu životne sredine, ekologije i promocije održivog razvoja. Dužnost je ekoloških nevladinih organizacija, potpisnica Kodeksa, da slede principe sadržane u Kodeksu i da se suprotstavljaju svim pritiscima da te principe krše. Kodeks preporučuje ekološkim nevladinim organizacijama da budu solidarne sa drugim nevladinim organizacijama.\nZa primenu ovog Kodeksa odgovorne su ekološke nevladine organizacije - potpisnice.\nI DELOVANJE U SKLADU SA MISIJOM I CILJEVIMA\n1.Obaveza je ekoloških nevladinih organizacija da postupaju i deluju u skladu sa misijom i ciljevima zbog kojih su i osnovane.\n2.Ekološke nevladine organizacije moraju ostati nevladine, neprofitne, nezavisne i nepolitičke.\n3.Ekološke nevladine organizacije ne mogu davati podršku ni jednoj političkoj partiji.\nII NEZAVISNOST EKOLOŠKIH NVO\n1.Ekološke nevladine organizacije treba da se suprotstave svakom pritisku na slobodno obavljanje svojih delatnosti, kao i svakom vidu zabrane. Ekološke nevladine organizacije postupaju i deluju u skladu sa ciljevima određenim u svojim statutima.\n2.Ekološke nevladine organizacije moraju ostati nezavisne i ne smeju dozvoliti da ekonomski ili politički uticaj donatora izmeni pravac delovanja i postupanja od onog koji je definisan statutom pojedinačnih ekoloških nvo.\nIII ODGOVORNOST EKOLOŠKIH NVO\n1.Ekološke nevladine organizacije su odgovorne građanima. Tu odgovornost ne smeju da podrede interesima drugih, a posebno ličnim interesima osnivača, donatora, vlade i drugih državnih organa.\n2.Ekološke nevladine organizacije se moraju suprotstaviti svima koji uništavaju životnu sredinu, krše ljudska prava ili se zalažu za bilo koju vrstu diskriminacije, govor mržnje i podsticanje nasilja.\n3.Ekološke nevladine organizacije treba da poštuju princip solidarnosti.\nIV EKOLOŠKA BUDNOST\n1.Ekološke nevladine organizacije treba da reaguju na svaki ekološki incident, neodgovornost ili nepažnju pojedinca, zajednice ili države.\n2.Ekološke nevladine organizacije treba da prikupljaju informacije iz oblasti ekologije i zaštite životne sredine iz što više dotstupnih izvora.\n3.Ekološke nevladine organizacije će se boriti protiv manipulisanja i prikrivanja informacija koje bitno mogu da utiču na stav javnosti o nekom ekološkom problemu.\nV EKOLOŠKE NVO I MEDIJI\n1.Pravo i obaveza ekoloških nevladinih organizacija je da informišu javnost.\n2.Važno je imati pošten i iskren odnos sa medijima.\n3.Svaka objavljena informacija o aktivnostima ekoloških nevladinih organizacija je korisna.\n4.Ne treba praviti diskriminaciju među medijima, jer su svi potrebni u cilju pravovremenog i verodostojnog obaveštavanja građana o aktivnostima na zaštiti životne sredine.\n5.Bitno je ostvariti kvalitetnu komunikaciju između ekoloških nevladinih organizacija i medija.\nVI AKTIVNOSTI, INFORMACIJE, TERENSKI RAD\n1.Pravo je i obaveza ekoloških nevladinih organizacija da od državnih i drugih institucija kontinuirano traže informacije za koje smatraju da su od interesa za zaštitu životne sredine i da u tome istrajavaju.\n2.Ekološke nevladine organizacije u interesu ostvarivanja ciljeva zaštite životne sredine treba da prikupljaju materijalne dokaze za svoje tvrdnje i delovanje.\n3.U prikupljanju informacija, dokumenata, zvučnih i video zapisa ekološke nevladine organizacije koristiće raspoloživa sredstva.\nVII ZAŠTITA EKOLOŠKIH NVO\n1.Ekološke nevladine organizacije koje se pridržavaju ovog Kodeksa uživaju podršku i zaštitu od strane ekoloških organizacija potpisnica ovog Kodeksa.\n2.Ekološke nevladine organizacije koje se pridržavaju principa ovog kodeksa imaju pravo da traže pravnu, moralnu i nematerijalnu pomoć u zaštiti od nasilja, pretnji, uvreda i drugih posledica zbog obavljanja svoje delatnosti na zaštiti životne sredine.\n3.Svako ko smatra da je neka od ekoloških nevladinih organizacija povredila odredbe ovog Kodeksa, može se obratiti potpisnicama Kodeksa ekoloških nevladinih organizacija i zahtevati da se utvrdi istina i objavi u medijima.


Dragan Čović, lider HDZ BiH, istakao je da je formiranje vlasti pozitivan iskorak za BiH.\n– Ubrzavanje @eubih i @NATO puta vodeći je spoljnopolitički cilj, koji BiH pruža dugoročnu viziju razvoja. Saradnja, optimizam i ravnopravnost konstitutivnih naroda put su ka reformisanoj i snažnoj zajedničkoj domovini – napisao je on na Tviteru.\nPodsetimo, Čović je pre desetak dana najavio da bi uskoro mogao biti formiran Savet ministara BiH.\nČović je u proteklih godinu dana bar jednom mesečno davao rokove do kada će Savet ministara BiH biti formiran, ali se nijedan, do ovog poslednjeg, nije pokazao tačnim.\nZoran Tegeltija je danas, na posebnoj sednici Predsjedništva BiH, imenovan za predsedavajućeg Saveta ministara.


SAD: NATO saveznici ne daju dovoljno za odbranu | NATO Vijesti | Al Jazeera\nSAD: NATO saveznici ne daju dovoljno za odbranu\nNjemačka, najveća evropska privreda, ciljanih dva posto BDP-a izdvajanja za odbranu neće ostvariti do 2024. godine (EPA)\nAmerički ministar odbrane Jim Mattis poručio je evropskim saveznicima u srijedu da trebaju povećati budžete za odbranu i upozorio da ih doprinos u vojnicima za misije ne oslobađa od većih ulaganja u vojsku, rekli su zvaničnici.\nGovoreći dva dana nakon što je predsjednik SAD-a Donald Trump predložio 30-postotno povećanje finansiranja vojske Sjedinjenih Američkih Država za Evropu kako bi se odvratila Rusija, Mattis je rekao da saveznici trebaju slijediti primjer SAD-a.\n“On je insistirao da saveznici u NATO-u pokažu jednaku predanost”, rekao je zvaničnik NATO-a prisutan na sastanku ministara odbrane iza zatvorenih vrata u sjedištu Saveza, prenosi Hina.\nOdgovor na rusku aneksiju Krima\nMattis se pridružio ministrima odbrane u raspravi o planovima članica NATO-a za postizanje izdvajanja za odbranu od dva posto njihovog bruto domaćeg proizvoda do 2024. godine.\nPetnaest od 28 zemlja, isključujući SAD, sada ima strategiju postizanja NATO-ovih ciljeva finansiranja odbrane, koji su, kao odgovor na rusku aneksiju Krima, dogovoreni 2014, nakon 25 godina smanjivanja evropskih odbrambenih budžeta.\nNo, Španija je rekla da neće ostvariti taj cilj 2024. godine.\nZaostaju i Belgija, Holandija, Luksemburg, Italija, Portugal, Norveška i Danska, dok Mađarska očekuje da će to ostvariti 2026. godine.\nFrancuska će svoju potrošnju za odbranu od 2017. do 2025. povećati za više od trećine, no očekuje se da Njemačka, najveća evropska privreda, ciljanih dva posto BDP-a neće ostvariti do 2024. godine.\nPodaci NATO-a pokazuju da su Velika Britanija, Grčka, Rumunija i baltičke države ispunile taj cilj ili su blizu njegovog ispunjenja.\nMeđu zemljama koje bi to uskoro trebale postići jesu Francuska i Turska.\nSaveznici su na sastanku rekli da ciljevi NATO-a moraju uzeti u obzir da zemlje poput Italije i Njemačke daju veliki doprinos misijama NATO-a, poput one u Afganistanu, rekli su diplomati.\nNo, Mattis je bio nepopustljiv u ustrajavanju na ciljanih dva posto BDP-a izdvajanja za odbranu.\nPitanje malog izdvajanja za odbranu u Evropi već dugo iritira SAD, u čijoj je novoj nacionalnoj strategiji u središtu suprotstavljanje Rusiji, nakon što je jedno desetljeće bila usredotočena na oružane grupe na Bliskom istoku.\nČlanice NATO-a povećavaju troškove za odbranu\nOve godine bi osam članica Sjevernoatlatntskog saveza trebalo ispuniti cilj o izdvajanju dva posto bruto domaćeg proizvoda na odbranu.\nAmerika i Njemačka ponudile teritoriju za komandu NATO-a\nPonuda je došla kao dio strategije odvraćanja Rusije i znak je podrške jačanju vojnih snaga NATO-a.\nRusija je ponovo strateški konkurent NATO-u\nKomandant Alijanse u Evropi kaže da su se strateške sigurnosne okolnosti i izazovi pred NATO-om znatno promijenili.


Dan online - Regioni: Za godinu 187 saobraćajki - 2020-02-13\nRegioni PODACI OB TIVAT ZA 2019 Za godinu 187 saobraćajki\nTIVAT– Na teritoriji nadležnosti OB Tivat u 2019. dogodilo se 187 saobraćajnih nezgoda. Od toga su 133 saobraćajne nezgode s materijalnom štetom, a u 54 su povrijeđena lica, saopštili su iz OB Tivat.\n-U najvećem broju saobraćajnih nezgoda radi se o lakšim povredama, dok su teže povrede registrovane u 22 slučaja. U saobraćajnim nezgodama povrijeđeno je 17 motociklista, od kojih 4 teže i 13 lakše, kao i 11 pješaka, od kojih 8 teže, a 3 lakše. U toku prethodne godine imamo jedno lice koje je smrtno stradalo -navodi se u saopštenju.


Članovi nove radne grupe za medijsku strategiju naveli su u otvorenom pismu da je Vukosavljević tvrdnjom da će u novoj strategiji možda biti 80 ili 90 odsto onoga što je uradila prethodna radna grupa „unapred obesmislio napore članova novoformirane grupe“ koji pokušavaju da unaprede okvir za podizanje nivoa medijskih sloboda i slobode izražavanja.\nMinistarstvo je navelo da je u medijskom nastupu ministra reč bila o pretpostavci, a ne o tvrdnji, „koja može da se pokaže u konačnom ishodištu kao tačna, ali i ne mora“.\n„Time se svakako ne ‘prejudicira’ ishod procesa, niti se obesmišljavaju napori, već se iskazuje pretpostavka i jedna od mogućnosti“, navodi se u saopštenju i dodaje: „ministrov navod u vezi sa potencijalnim učešćem onoga što je prethodna radna grupa uradila je u domenu pretpostavke i jedino tako se može tumačiti“.\nMinistarstvo je dodalo da ima jednog člana u radnoj grupi i da učestvuje na konstruktivan način i da „nije u prilici da ‘planira’, niti ‘zadržava’ izradu teksta Nacrta Medijske strategije, niti to čini“. U saopštenju se dodaje i da Ministarstvo sa optimizmom gleda na rad radne grupe i očekuje da će rad na Medijskoj strategiji biti okončan u predvidjenom roku.\n„Ministarstvo smatra da se ovakvim navodima i pogrešnom interpretacijom gubi dragoceno vreme u izradi ovako važnog dokumenta, te izražava optimizam da će radna grupa uspešno izraditi tekst Nacrta Medijske strategije ‘bez ikakvog ograničenja’ i u demokratskoj atmosferi“, navodi se u saopštenju.\nMinistarstvo je dalje navelo da ohrabruje potpisnike „otvorenog pisma“ (nekoliko članova radne grupe) da se „u punom kapacitetu“ posvete izradi medijske strategije, „umesto da se bave proizvoljnim interpretacijama i izražavaju bojazan oko stvari koje niti utiču, niti mogu uticati na njihov rad i rezultate rada“.\n„U suprotnom, mogao bi se steći utisak da je indukovanje nepostojećih kriznih situacija zapravo paravan za nešto drugo“, navodi se u saopštenju.\n← Otvoreno pismo: Vukosavljević narušio integritet radne grupe za medijsku strategiju\nEpl, Fejsbuk, Jutjub ukidaju sadržaje teoretičara zavere →


OBEĆANJA DA SE SPROVODE U DELA: Visoki funkcioneri SNS u Loznici (FOTO) – Nacionalist\nOBEĆANJA DA SE SPROVODE U DELA: Visoki funkcioneri SNS u Loznici (FOTO)\nby nacionalist July 4, 2021, 1:52 am 1.2k Views\nGRADSKI odbor Srpske napredne stranke u Loznici ugostio je Okružni odbor SNS.\nČlanovima su se obratili predsednik Izvršnog odbora Darko Glišić, potpredsednik Glavnog odbora Aleksandar Šapić, član Izvršnog odbora i koordinator Srpske napredne stranke za Mačvanski i Kolubarski okrug Branislav Malović, dok se u ime domaćina obratio Vidoje Petrović, predsednik Gradskog odbora SNS-a u Loznici i član predsedništva te stranke.\nPredsednik IO SNS Darko Glišić, je na početku sastanka istakao da nikada do sada nije toliko urađeno u ovom delu zapadne Srbije koliko je urađeno uz podršku predsednika Aleksandra Vučića. Takođe je istakao da svim članovima Srpske napredne stranke predstoji ozbiljan rad na terenu u susret predsedničkim i parlamentarnim izborima. On je iskazao uverenje da su odbori SNS u Loznici, Malom Zvorniku, LJuboviji i Krupnju spremni i sposobni da pokažu zavidne rezultate na predstojećim predsedničkim i parlamentarnim izborima.\n– Srpska napredna stranka na čelu sa Aleksandrom Vučićem je državotvorna stranka, stranka odgovornih ljudi koji se ponašaju dorasli poverenju koje dobijaju od od naroda. Narod prepoznaje zalaganje stranke kojoj pripada i to ume da ceni, a na svima nama je ogromna odgovornost da damo sve od sebe i da opravdamo poverenje predsednika Aleksandra Vučića, ali i građana koji nam pružaju ogromnu podršku – rekao je potpredsednik GO SNS Aleksandar Šapić.\nČlan IO SNS Branislav Malović je izneo analizu rada odbora SNS ovog dela mačvanskog okruga, zaključio je da su sva četiri odbora – Loznica, Mali Zvornik, LJubovija i Krupanj, dobro radili, da su na prethodnim izborima imali dobre rezultate i istakako da je gradski odbor u Loznici jedan od najboljih odbora u Srbiji i može svima da služi kao primer dobre organizacije i odličnog i predanog rada.\nPredsednik Gradskog odbora SNS u Loznici i član Predsedništva SNS Vidoje Petrović je istakao da je Srpska napredna stranka uspešna jer ima najboljeg predsednika Aleksandra Vučića, koji svojim neumornim radom treba da bude primer i inspiriše sve u stranci kako se radi za svoju zemlju i svoj narod.\n– Za uspeh je bitno jedinstvo, ali i novi ljudi i energija a naša stranka je otvorena za svakoga ko voli Srbiju i ko je spreman da beskompromisno radi za bolji život građana – izjavio je predsednik Gradskog odbora SNS u Loznici i član Predsedništva SNS, Vidoje Petrović.\nU prepunoj sali šabačkog Pozorišta, razgovaralo se o predstojećim projektima koji će unaprediti život građana Šapca.\nKako je istaknuto, Srpska napredna stranka nema alternativu, a sve što je u predizbornoj kampanji obećano, nastojaće se da u najkraćem roku bude realizovano.


Zajedničko saopštenje Pokrajinskog zaštitnika građana - ombudsmana i Viktimološkog društva Srbije povodom 22. februara, Evropskog dana žrtava\nDatum kreiranja: 21 februar 2017\nPovodom Evropskog dana žrtava, a u cilju unapređenja položaja, prava i zaštite žrtava kriminaliteta u Srbiji, Pokrajinski zaštitnik građana - ombudsman i Viktimološko društvo Srbije zaključili su 21. februara 2017. godine u Novom Sadu Sporazum o saradnji.\nPokrajinski zaštitnik građana - ombudsman i Viktimološko društvo Srbije podsećaju da u Srbiji svakoga dana veliki broj građana i građanki postane žrtva nekog oblika kriminaliteta. Posledice kriminaliteta teško pogađaju svakoga, a posebno osetljive kategorije, kao što su žene, deca, stari, osobe s invaliditetom, pripadnici različitih nacionalnih grupa, LGBT populacije i drugih ranjivih društvenih grupa. Uprkos promenama na zakonodavnom i institucionalnom nivou u vezi sa zaštitom žrtava, njihov položaj u Srbiji još uvek nije zadovoljavajući. Srbija još uvek nema na odgovarajući način uspostavljen i finansiran sistem podrške žrtvama kriminaliteta, a postojeća pomoć i podrška još uvek nije na jednak način dostupna svim žrtvama. Žrtve nisu dovoljno informisane o tome kome i na koji način mogu da se obrate za pomoć i podršku, niti o tome šta mogu da dobiju od državnih službi i organizacija civilnog društva. Takođe, žrtve su gotovo svakodnevno izložene instrumentalizaciji i zloupotrebi od strane medija.\nOtvaranje pregovaračkih poglavlja 23 i 24 u procesu pridruživanja Srbije Evropskoj uniji pred nadležne organe postavilo je nove obaveze u pogledu bavljenja žrtvama. To podrazumeva dalje unapređenje zakonodavnog okvira i njegovu harmonizaciju sa pravnim tekovinama Evropske unije, kao i preduzimanje čitavog niza mera predviđenih Direktivom EU o uspostavljanju minimalnih standarda o pravima, podršci i zaštiti žrtava kriminaliteta. Ovim merama, definisanim Akcionim planovima za poglavlja 23 i 24, žrtvama kriminaliteta, rata i drugih oblika stradanja omogućava se to da svoja prava mogu i faktički da ostvare i da dobiju potrebnu pomoć, podršku i zaštitu.\nPolazeći od navedenog, pozivamo donosioce odluka i sve nadležne institucije da preduzmu potrebne mere u cilju uspostavljanja efikasnog sistema upućivanja, informisanja i pružanja drugih vidova pomoći i podrške žrtvama kriminaliteta i drugih vidova stradanja, kako bi im se olakšao i obezbedio jednak pristup državnim institucijama i organizacijama civilnog društva koje im mogu obezbediti pomoć i podršku. Takođe je neophodno da nadležne institucije stvore uslove za održivo finansiranje postojećih i osnivanje novih službi za žrtve. Ujedno, pozivamo medije da na pristupačan i razumljiv način informišu građane o različitim službama za pomoć i podršku žrtvama koje postoje u Srbiji.\nOrganizacija Evropska pomoć žrtvama (Victim Support Europe) je 1991. godine, na predlog predstavnika iz Švedske, proglasila 22. februar Evropskim danom žrtava sa ciljem da se posledice koje žrtve kriminaliteta trpe učine vidljivim široj javnosti i da se društvo podstakne da efikasnije i potpunije zaštiti prava žrtava. Od tada se širom Evrope ovaj dan obeležava različitim manifestacijama. Viktimološko društvo Srbije je sa obeležavanjem ovog dana počelo 2005. godine.\nGlobalna zdravstvena kriza učinila je da društvene razlike i potreba da se ulaže u sistem podrške...\n02. mart 2020. 14:22:16 Težak je i zahtevan put do uspeha\n18. februar 2020. 15:40:07 Polaznici devete klase Visokih studija bezbednosti i odbrane u poseti Pokrajinskom ombudsmanu\n20. februar 2020. 10:39:33 Nedavanje izdržavanja i društvena solidarnost


Izraelski ambasador: Njujork tajms mora odgovarati za antisemitsku karikaturu (VIDEO) – NovostiDana.rs\nIzraelski ambasador: Njujork tajms mora odgovarati za antisemitsku karikaturu (VIDEO)\nNa karikaturi objavljenoj u medjunarodnom izdanju u četvrtak premijer Izraela Benjamin Netanjahu prikazan je kao pas vodič s ogrlicom na kojoj je Davidova zvezda kako vodi slepog Donalda Trampa s kipom, malom jevrejskom kapom na glavi.\nNjujork tajms se u subotu izvinio za karikaturu, priznavši da je prikaz „uvredljiv“ i da je objavljivanje rezultat „pogrešne procene“.\n„Nisam u poziciji da prihvatim ili ne prihvatim izvinjenje, ali ako neko pogreši mislim da bi morao da odgovara“, rekao je Danon, dodavši da takve karikture mogu da izazovu nasilje protiv Jevreja.\nDanas je Njujork tajms objavio dodatno saopštenje navodeći da „duboko žali“ i da će nastojati da se to ne desi ponovo.\n„Mi smo istražili kako se to dogodilo i saznali da je zbog neispravnog procesa radio jedan jedini urednik bez adekvatnog nadzora koji je skinuo autorski zaštićenu karikaturu i doneo odluku da je stavi u rubriku Mišljenja“, navedeno je u saopštenju.\nTakodje je rečeno da se stvar razmatra unutar lista i da se očekuju značajne promene.\n„Oni koji su umešani u antisemitizam moraju biti kažnjeni pa bilo da je to u UN, ili su to politički lideri, urednici, politički eksperti ili profesori“, rekao je Danon novinarima, ali nije obelodanio da li misli na sudsko gonjenje.


SAD æe poveæati humanitarnu pomoæ Avganistancima - 2001-11-09\nZamenik sekretara za odbranu Pol Volfovic je naglasio pred novinarima u Pentagonu da su amerièki funkcioneri osetljivi prema zabrinutosti muslimana zbog vojnih akcija tokom ramazana:\n”To je naroèito sveto doba godine za muslimane, ali ako bi nam se ukazala prilika da zarobimo bin Ladena ili nekog od njegovih viših operativaca, ne bih lièno mario da li je božiæ, hanuka ili ramazan. Mi to moramo uraditi.“\nVolfovic je ipak nagovestio neku vrstu humanitarnog gesta amerièkih oružanih snaga:\n“Vreme je da se usredsredimo, èak i više nego što veæ èinimo, na mnoge druge stvari, poput humanitarnih operacija.“\nVolfovic je ukazao da su Avganistanci koji pate pod talibanskom opresijom muslimani, te im se prekidom rata ne bi uèinila usluga jer bi ostali pod talibanskom vlašæu. Volfovic je uporedio talibanske aktivnosti sa zverstvima nemaèkih nacista u Drugom svetskom ratu:\n”Kada postignemo naše ciljeve u Avganistanu i ljudi jasno uvide kakav je talibanski režim, pretpostavljam da æe Avganistan izgledati kao Evropa posle nacista ili istoèna Evropa posle Sovjetskog Saveza. Kada ljudi budu mogli da slobodno govore, mislim da æe istina koju mi iznosimo tada izaæi na videlo.“\nZamenik sekretara za odbranu Pol Volfovic je takodje naveo da Sjedinjene Države aktivno rade na regrutovanju veæeg broja Avganistanaca, kako na severu tako i jugu, za borbu protiv Talibana i stranih terorista. Volfovic je, medjutim, porekao izveštaje da Pentagon nije voljan da stacionira veliki broj amerièkih vojnika u Avganistanu.


Katarina Blagović\t 06.05.2021. 10:38h 11:07h\nNedavno sam pažljivo procitao izjavu profesora Pavla Petrovića, ujedno i predsednika Fiskalnog saveta Srbije, o tome da li Srbija može da sustigne u privrednom rastu određene evropske zemlje, posebno apostrofirajući zemlje centralne i istočne Evrope.\nDa se razumemo, nisam ekonomista, ali dosta pratim ekonomske teme i jasno je da Srbija gura u dobrom pravcu po pitanju ekonomije, što uostalom priznaju i najeeminentniji ekonomski časopisi u Evropi. Srbija je postala ozbiljan hit za investiranje i dodatnom izgradnjom infrastrukture bićemo verovatno jedno od najpoželjnijih zemalja u svetu za biznis. Profesor Petrović ima dosta rigidniji stav, sa kojim se neretko politička opcija kojoj pripadam ne slaže, ali uvažavamo ono što Fiskalni savet iznosi kao kritiku i više je nego očigledno da se ekonomski deo vlade prilično trudi da određene savete primeni. Ipak, ono u čemu se lično slažem sa profesorom Petrovićem je činjenica da bi naš privredni rast bio još bolji da nije kvalitet institucija na niskom nivou i da nije korupcija zastupljena u meri u kojoj je realni da budemo zastupljena. Krenimo od institucija.\nNije sramota priznati, nisu na nivou na kom bi morale da budu u jednoj ozbiljnoj zemlji koja preferira ekonomski razvoj i privlačenje investicija. Birokratija je još uvek enormno zastupljena, a čak i ono što se digitalizovalo nije se na valjan način prikazalo narodu pa ljudi i pojma nemaju da gomilu sumanutih papira koje su morali nekada da vade više ne moraju, već da to sve mogu da završe putem digitalne uprave. Institucije nam veoma često vrve od nestručnog kadra, a najpre razlog za tako nešto su primanja. Onaj ko je ozbiljan stručnjak ne želi da svoju karijeru arči po hodnicima državne ili lokalne samouprave za platu koja je bar tri puta manja nego kod ozbiljnog privatnika. Sa tim problemom moramo što pre da se suočimo. Profesor Petrović ističe da nije vreme da se u državnoj upravi povećavaju plate i čak predlaže da se one zamrznu, ali onda moramo da se suočimo sa odlivom ljudi, posebno onih koji su stručni. Zašto bi recimo neki arhitekta radio veoma odgovoran posao u nekom gradskom sekretarijatu gde bi trpeo razne pritiske oko davanje određenih dozvola za gradnju radeći to za platu koja mu je predviđena, kada danas, s obzirom na apsolutni porast u posla u njegovoj branši, može minimum pet puta toliko da zaradi na mesečnom nivou kod nekog privatnika ili čak i sam da crta projekte?\nSamim tim, u državnoj ili lokalnoj samoupravi po institucija ostaju samo oni koji nisu baš vični svom poslu pa ih niko ne želi da uzme ili ljudi koji su pred penzijom i svoje poslednje radne dane provode tako što jedva čekaju da dođe čas kada će zvanično otići u penziju. Moramo da shvatimo, posebno ako hoćemo razvoj, da stručnjak košta. Država ako želi stručne institucije onda mora i da uloži u kadrove i da ih motiviše finansijski. Sa druge strane, nemojmo da se lažemo, ali korupcija postoji. Doduše, objektivno govoreći, neretko je ona i ciljano izvikana, odnosno namerno se izmišljaju i plasiraju određene priče o postojanju korupcije u nekoj oblasti baš da bi se ona kao takva razvila. Recimo, kada svi govore da građevinsku dozvolu, dozvolu za lokacijske uslove, uknjižbu u RGZO-u, ne možete da dobijete bez debele veze i koverte, onda se ljudi rukovode tom logikom da unapred spreme kovertu i umesto da se posvete projektu posvećuju se traganju za vezom kako bi kovertu doturili. O pozivanjima, posebno onim lažnim, na predsednika države, njegovog brata, pojedine članove vlade i sl.da ne govorim. Uvek sam se rukovodio tim običajem da kada mi neko dođe i kaže da mu je predsednik rekao da nešto završim ili predsednikov brat, a što bi išlo u korist toj osobi koja mi je došla i na njih se pozvala, ja mu kažem da na licu mesta pozove predsednika ili njegovog brata da mi oni to lično kažu. Obično se tada svaki razgovor završava, tako da ovo savetujem svima da primene.\nNo bez obzira na ovakve pojave, realni da budemo postoji korupcija i nju moramo da iskorenimo brutalno. Najpre zakonima u kojima će se precizno definisati rokovi i u kojima neće postojati prostor za dvosmislene norme i rastegljive rokove da se recimo dobije neka dozvola. Nije isto da li je rok za izdavanje neke dozvole 15 dana ili između 15 dana i tri meseca, jer to otvara prostor da se od nekog investitora koji je u žurbi uzme novac kako bi brže dobio dozvolu. Takođe, najhitnije bi se morala izbaciti praksa da se prilikom izrade sistemskog zakona ostavljaju norme u kojima se naglašava da će odredene norme vlada ili resorno ministarstvo precizirati podzakonskim aktima, jer to veoma često stvara ozbiljan prostor za korupciju gde određene interesne grupe izlobiraju podzakonske akte za svoje interese.\nMoram da primetim da se na ovom polju dosta toga popravilo, ali zbog pravne sigurnosti to mora još bolje. Zato, uprkos mnogo cemu gde se ne slažem sa profesorom Petrovićem, po ovom pitanju ističem saglasnost u kritici, jer ispravljanje ovih anomalija je u interesu Srbije.\nKOLUMNA VLADIMIRA ĐUKANOVIĆA: KORUPCIJA I INSTITUCIJE\nVladimir ĐukanovićLični stavKolumna\nJA JOJ KUPUJEM HALJINU, A ONA U ZATVORU! Oglasio se Taki nakon Majinog SKANDALOZNOG ponašanja: Treba da PREŽIVIM još mesec dana! 4


Ebrahim Raisi, Foto: Profimedia\nDodaje da se Iran u svojoj spoljnoj politici neće ograničavati samo na nuklearne nagodbe, već će imati interakciju sa svetom\nObjavljeno: 21.06.2021. 13:16h\nNovoizabrani iranski predsednik Ebrahim Raisi kazao je da su Sjedinjene Države prekršile nuklearni sporazum iz 2015. godine i da EU nije ispunila svoje obaveze.\n"Sjedinjene Države i EU treba da ispune svoja obećanja u okviru sporazuma", rekao je Raisi u Teheranu, na svojoj prvoj konferenciji za novinare otkako je u petak pobedio na izborima, a prenosi agencija Rojters.\nDodaje da se Iran u svojoj spoljnoj politici neće ograničavati samo na nuklearne nagodbe, već će imati interakciju sa svetom.\nPoručuje i da bi trebalo da dobije nagradu za odbranu ljudskih prava, koja je, kako kaže, oduvek branio, i da su američke sankcije protiv njega zbog navodnog kršenja ljudskih prava, zapravo izrečene zbog njegovog obavljanja dužnosti kao sudije.\nTakođe je rekao da se o iranskom balističkom raketnom programu ne može pregovarati.\nU Beču se od aprila vode pregovori kako bi se razmotrilo kako se Iran i SAD mogu vratiti u nuklearni pakt, koji je Vašington napustio 2018. godine pod tadašnjim predsednikom Donaldom Trampom, a zatim ponovo uveo sankcije Iranu. Zvanični Teheran je nakon toga prekršio ograničenja iz sporazuma u vezi sa obogaćivanjem uranijuma, navodi Rojters.\nDOPUSTILA JE SVEKRVI DA JOJ ORGANIZUJE VENČANJE: Nije imala pojma kakav joj se PAKAO SPREMA\nTELO IZRAELSKOG MINISTRA GLAVNA TEMA, OGLASIO SE I PREMIJER: Teraš muškarce da se stide pred svojim ženama! (VIDEO)\nKO JE MARIN LE PEN, NAJVEĆI MAKRONOV PROTIVNIK? Detinjstvo bilo obojeno političkom karijerom oca, majka ih ostavila\nEbrahim RaisiIranSADAmerikaEUNuklearni sporazumObavezeKršenjeTeheran


pink.rs | UNICEF nabavlja respiratore za borbu protiv korona virusa!\nUNICEF je poručio 50 respiratora, zaštitne opreme i higijenskih paketa u vrednosti preko 460.000 evra i mobilisao sve raspoložive resurse kako bi odmah pružio podršku naporima Vlade Srbije u borbi protiv korona virusa.\nZahvaljujući ličnim donacijama zaposlenih u Nordeusu uz podršku osnivača kompanije, nabavljamo 15 respiratora. A uz finansijsku podršku Phi Academy, Vojvođanske banke, redovnih donatora i UNICEF-ove ambasadorka Ane Ivanović, dodatnih 35 respiratora, navedeno je u saopštenju.\nU toku sledeće nedelje očekuje se prvi deo isporuke zaštitne opreme - maski, zaštitnih odela, vizir naočara i rukavica za zdravstvene radnike, a biće isporučen i prvi kontingent od 1.700 higijenskih paketa za najugroženije porodice sa decom.\nJedan od ključnih elemenata mandata UNICEF-a na globalnom nivou, kako navode iz te organizacije, jeste da svojom stručnošću i operativnim iskustvom odreaguje na hitne situacije.\n"Tako i UNICEF u Srbiji svojom brzom reakcijom doprinosi da se ublaže posledice korona virusa na normalno funkcionisanje života dece, mladih i njihovih porodica. Solidarnost u teškim vremenima je ključna kako bismo se zajedno izborili sa izazovima sa kojima se suočavamo", navedeno je u saopštenju UNICEF-a.\nBiH zbog korona virusa zabranila ulazak strancima iz Vuhana i još 11 država